Aktuelnosti | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nIzaberi mesec jul 2022 jun 2022 maj 2022 april 2022 mart 2022 februar 2022 januar 2022 decembar 2021 novembar 2021 oktobar 2021 septembar 2021 avgust 2021 jul 2021 jun 2021 maj 2021 april 2021 mart 2021 februar 2021 januar 2021 decembar 2020 novembar 2020 oktobar 2020 septembar 2020 avgust 2020 jul 2020 jun 2020 maj 2020 april 2020 mart 2020 februar 2020 januar 2020 decembar 2019 oktobar 2019 septembar 2019 avgust 2019 jul 2019 jun 2019 maj 2019 april 2019 mart 2019 februar 2019 januar 2019 decembar 2018 novembar 2018 oktobar 2018 septembar 2018 avgust 2018 jul 2018 jun 2018 maj 2018 april 2018 mart 2018 februar 2018 januar 2018 decembar 2017 novembar 2017 oktobar 2017 septembar 2017 avgust 2017 jul 2017 jun 2017 maj 2017 april 2017 mart 2017 februar 2017 januar 2017 decembar 2016 novembar 2016 oktobar 2016 septembar 2016 avgust 2016 jul 2016 jun 2016 maj 2016 april 2016 mart 2016 februar 2016 januar 2016 decembar 2015 novembar 2015 oktobar 2015 septembar 2015 avgust 2015 jul 2015 jun 2015 maj 2015\nPoziv privrednim društvima da usklade deklaracije\nInspektorat Republike Srpske poziva privredne subjekte da usklade sadržaj deklaracije sa odredbama Pravilnika o dopunama pravilnika o deklarisanju hrane, s obzirom na to da uskoro ističe rok za ovu zakonsku obavezu.\nNadležni inspektori će od 22. septembra ove godine, po isteku navedenog roka, prema subjektima kod kojih se zateknu proizvodi sa neispravnim deklaracijama na kojima je navedeno više uvoznika, preduzimati zakonom propisane mjere.\nIzvoz mlijeka stopiran do 16. septembra\nMljekare iz BiH kojim je Evropska komisija danas suspendovala izvoz neće moći mlijeko i mliječne proizvode plasirati na tržište EU do 16. septembra, kada će to pitanje razmatrati nadležna sekcija Stalnog odbora za lanac ishrane i zdravlje životinja, saopšteno je juče iz Delegacije EU u BiH.\nPuštena u rad mini HE „Zapeće“\nBy Vladimir Blagojevic | Aktuelnosti, Energetika i rudarstvo, slide | No Comments\nMini hidroelektranu „Zapeće“ na rijeci Ugar svečano su danas pustili u rad ministar industrije, energetike i rudarstva Republike Srpske Petar Đokić, ministar za prostorno uređenje, građevinarstvo i ekologiju Srpske Srebrenka Golić, član uprave austrijske energetske grupe „Kelag“ Armin Virsma i direktor kompanije „Interenerga“ iz LJubljane Anton Papež.\nMONDO serijal: Naše je bolje\nBy Vladimir Blagojevic | Aktuelnosti, Naše je bolje | No Comments\nPortal Mondo.ba uključio se u projekat Privredne komore Republike Srpske pod nazivom “Naše je bolje”, koji se realizuje već šest godina.\nU narednom periodu objavićemo serijal tekstova o domaćim proizvodima i proizvođačima, kako bi što veći broj čitalaca, posredstvom novih medija, imao priliku da se upozna sa ponudom privrede Republike Srpske.\nUskoro: izmjerite procenat tjelesne masnoće pomoću svog smartphonea\nBy Slobodan Dragicevic | Aktuelnosti, Zanimljivosti IKT | No Comments\nSamsung se naprosto ne zaustavlja: nakon vijesti da kompanija uveliko radi na 11K ekranima za smartphone, sada je u medije dospjela i informacija o najnovijem patentu koji je već odobren, a koji će Samsungu omogućiti da na svoje napredne telefone ugradi senzore za mjerenje masnoće u tijelu.\nTeoretski, ovi senzori bi trebali moći izmjeriti procenat masnoće u vašem tijelu čim dođu u kontakt sa njime. U tom slučaju, smartphone biste morali položiti horizontalno i obuhvatiti ga rukama (kao na priloženoj slici), a sudeći prema slici – sami senzori bili bi smješteni na zadnjoj strani telefona.\nNajveću prepreku u stvaranju ovakvih senzora, mogla bi predstavljati njihova (ne)tačnost.\nBy Slobodan Kovacevic | Aktuelnosti | No Comments\nItalijanski privrednici zainteresovani za saradnju sa Srpskom\nMinistar industrije, energetike i rudarstva Republike Srpske Petar Đokić izjavio je da su privrednici Italije iskazali veliko interesovanje za investiranje i saradnju sa kompanijama i preduzećima u Republici Srpskoj.\n„Italijanski privrednici iskazali su spremnost za saradnju u mnogim oblastima i ovo je prilika da animiramo značajan dio naših privrednih potencijala za saradnju“, rekao je Đokić novinarima u Banjaluci nakon sastanka sa članovima Udruženja italijanskih preduzeća Konfidustrija Venecija Đulija i predstavnicima preduzeća iz Srpske.\nĐokić je dodao da će u toku dana biti održan niz bilateralnih susreta između privrednika Italije i Republike Srpske.\nOn je naveo da je do posjete privrednika iz Italije došlo nakon njegove posjete pokrajini Venecija Đulija u martu i tadašnjih dogovora o intenziviranju međusobne saradnje.\n„Zahvalan sam na tome što su naši italijanski partneri prepoznali mogućnost unapređenja saradnje sa Republikom Srpskom i dobru šansu za investiranje u Srpsku ili razvijanje partnerskih odnosa sa već postojećim kompanijama u Republici Srpskoj“, istakao je Đokić.\nOn je podsjetio da Srpska ima dobru privrednu saradnju sa Italijom, ističući da se ukupna spoljnotrgovinska razmjena između Italije i Republike Srpske odvija na visokom nivou sa 183 miliona KM samo u prvih nekoliko mjeseci ove godine.\nKada je riječ o pokrivenosti uzvoza izvozom, Đokić je rekao da se on kreće u visokom procentu od 88,3 odsto.\n„Republika Srpska je otvorena za privrednu saradnju, dobro mjesto za investiranje i stabilan partner koji može da prihvati i vodi razgovore na visokom nivou, te da izvrši obaveze“, istakao je Đokić.\nOn je rekao da su prednosti Srpske za investiranje njena geografska pozicija na granici EU sa veoma izgrađenim i snažnim institucijama koje pružaju osjećaj potpune stabilnosti sa dugogodišnjom makroekonomskom sigurnošću, koju je ostvarila kao rezultat velikih napora koje čini Vlada Republike Srpske.\nĐokić je naveo da Srpska ima niz zakonskih rješenja koja privlače strane investicije i sigurnost za investiranje u Srpskoj, zaključujući da se trenutno radi na donošenju nekoliko novih zakona kojima će se omogućiti da se investitori još brže opredijele za Srpsku.\nPredsjednik Konfidustrija Venecija Đulija Serđo Razeto rekao je novinarima da je na sastanku bilo riječi ne samo o prijedlozima, već i o mogućnostima konkretne saradnje italijanskih i privrednika Republike Srpske.\nPredsjednik Područne Privredne komore regije Banjaluka Goran Račić rekao je da je više od 20 kompanija iz Republike Srpske iskazalo interesovanje za susret sa italijanskim privrednicima.\nOn je dodao da su predstavnici Privredne komore upoznali goste iz Italije o uslovima poslovanja, poreskom sistemu i zakonskim propisima u Republici Srpskoj.\n„U toku današnjeg dana predstavnici preduzeća iz Srpske imaće priliku da u direktnim razgovorima sa italijanskim privrednicima razgovaraju o mogućnostima dalje saradnje“, zaključio je Račić.\nOn je rekao da će sutra na sastanku u Privrednoj komori Republike Srpske biti sumirani razgovori i definisani oblici saradnje u narednom periodu.\nPuštena u rad solarna elektrana\nMinistar industrije, energetike i rudarstva Republika Srpske Petar Đokić svečano je u petak pustio u rad solarnu elektranu instalisane snage 240 kilovata koja se nalazi u krugu Termoelektrane Ugljevik.\n„Na Svjetski dan zaštite čovjekove okoline, Elektroprivreda Republike Srpske i njeno zavisno preduzeće Rudnik i termoelektrana /RiTE/ Ugljevik promovišu kulturu izgradnje objekata iz obnovljih izvora energije i podstiču i druge na takvu aktivnost“, rekao je Đokić.\nOn je pohvalio rad RiTE Ugljevik, kao i njihovo nastojanje da se uključe u svjetske tokove proizvodnje struje iz obnovljivih izvora i podsjetio da ovaj energetski gigant proizvodi oko 30 odsto struje u Srpskoj.\n„Republika Srpska je u pogledu energetskog paketa preuzela niz Energetske zajednice za jugoistočnu Evropu, pri čemu se podstiče izgradnja elektrana iz obnovljivih izvora energije i sve aktivnosti na zaštiti čovjekove okoline“, istakao je Đokić.\nInženjer Miroslav Gavrić rekao je novinarima da je solarna elektrana izgrađena za vlastite potrebe RiTE kao ogledni objekat, a u planu je izgradnja solarne elektrane mnogo veće snage na velikim površinama degradiranog zemljišta rudnika uglja.\nOn je podsjetio da je kompanija dužna da nakon eksploatacije degradirano zemljište ponovo privede namjeni, a izgradnja solarnih elektrana je jedna od mogućnosti da se to obezbijedi u budućnosti.\nSadašnja solarna elektrana projektovana je na 330.000 kilovat časova godišnje, uz vlastito ulaganje RiTE Ugljevik oko pola miliona maraka.\nGavrić je rekao da ova lokacija ima do 1.300 kilovat časova po metru kvadratnom godišnje prosječno zračenje sunca, što je među boljim lokacijama u Srpskoj.\nStrani slatkiši potiskuju domaće\nKonditorska industrija RS nalazi se u sve većim problemima, što potvrđuje i zvanična statistika, koja je zabilježila da je uvoz slatkiša porastao za 6,2 miliona – na 96,9 miliona KM, dok je izvoz pao za dva miliona KM – na 47,7 miliona maraka.\nUprkos brojkama koje pokazuju negativne trendove, Slavko Stevanović, predsjednik Udruženja poljoprivrede i prehrambene industrije u Privrednoj komori RS, smatra da konditorska industrija, koja broji desetak proizvođača u RS, unazad nekoliko godina bilježi trend rasta proizvodnje i pored aktivnih problema pri nabavci sirovina i snažne konkurencije na tržištu.\n„Domaći slatki proizvodi najviše se izvoze u zemlje regiona“, kaže Stevanović i dodaje da se, pored okruženja, slatkiši iz RS mogu naći i na policama marketa Evropske unije, Australije, Kanade, SAD, Saudijske Arabije.\nU Privrednoj komori RS ističu da uz sve probleme s kojima se susreću privredna društva u zemlji, kod konditora je izražen i problem negativnih efekata u promjenama kursa stranih valuta, jer su u velikoj mjeri uvozno zavisni sa sirovinama, poput kakoa i čokolade, koje se uopšte ne proizvode kod nas ili u malim količinama, kao što je slučaj s orasima ili lješnjacima.\nNa domaćem tržištu naši konditori se suočavaju s preferiranjem slatkiša snažnih robnih marki iz inostranstva, koji se zbog strukture kapitala u trgovinskim lancima kvalitetnije pozicioniraju.\n„Pored ovih problema, konditorska industrija u RS ima kvalitetnu politiku razvoja, jer se u pojedinim firmama najveći dio ostvarene dobiti ulože u razvojne programe i povećanje proizvodnje“, istakao je Stevanović.\nDobar primjer u konditorskoj industriji je preduzeće „Daž Aleksandrija nova“ iz Zvornika, koja se bavi proizvodnjom keksa, slanih grickalica i kakao-krem proizvoda. Oni ističu da je njihov obim proizvodnje 1.500 tona godišnje, te planiraju povećanje proizvodnje za oko 10 do 15 odsto. „Formiranjem takvog udruženja, uspjeli bismo da obezbijedimo i cjenovnu konkurentnost domaćih proizvođača jer bi se to udruženje borilo za regulisanje cijena uvoznih proizvoda i forsiralo domaću proizvodnju neophodnih sirovina“, naglasili su u „Dažu“.\nMiroslav Turnšek, direktor „Mire“, koja godišnje proizvede oko 5.000 tona gotovih proizvoda keksa i vafla, kaže da intenzivno rade na tome da u narednim godinama povećaju obim proizvodnje i što više uposle slobodne kapacitete.\nOd ukupne proizvodnje 77 odsto slatkiša „Mira“ proizvodi za izvoz, a 23 odsto za domaće tržište.\n„Planiramo da do kraja 2015. godine investiramo u automatizaciju pakovanja“, kazao je Turnšek.\nZoran Pavlović, ekonomski analitičar, istakao je da Ministarstvo industrije, energetike i rudarstva RS i Privredna komora RS, u saradnji s medijima, moraju kreirati efikasnu promociju kupovine domaćih proizvoda, između ostalog, domaćih slatkiša.\n„Treba da se stvori ambijent u kome se kupovina domaćeg proizvoda izjednačava s platom domaćeg radnika“, istakao je Pavlović i dodaje da je to lokalpatriotizam u ekonomskom smislu.\n„Zašto se na menijima vrtića u RS ne bi nalazila domaća hrana i domaći keksići“, pita se Pavlović.\nјун 02 2015\nTE Gacko 2 će biti u vlasništvu Republike Srpske\nRS će sopstvenim sredstvima graditi novi blok Termoelektrane Gacko, za koji je interes za učešće u izgradnji pokazala kineska kompanija „Dongfeng Electric“, čime će on biti u stoodstotnom vlasništvu RS, potvrđeno je „Nezavisnim“.\nKako je ranije najavljeno iz Ministarstva industrije, energetike i rudarstva RS, ove sedmice bi trebalo da dođe do potpisivanja memoranduma o razumijevanju između Vlade RS i ove kineske kompanije u državnom vlasništvu, koja iza sebe ima već uspješno realizovan projekat izgradnje termoelektrane u Stanarima.\nPored toga, očekuje se da se već na proljeće sljedeće godine krene s izgradnjom novog bloka TE Gacko, instalisane snage do 350 MW.\nSrđan Milović, izvršni direkor za poslove proizvodnje uglja i razvoja Rudnika i Termoelektrane (RiTE) Gacko, rekao je da je to bila njihova inicijativa, koja je ozbiljno prihvaćena, te da slijedi potpisivanje memoranduma o razumijevanju.\n„To će biti velika stvar za Gacko i za cijelu RS. Međutim, po meni tu je najbitnija ta orijentacija ka ličnim ulaganjima, a ne strateškim partnerima“, rekao je Milović i dodao da će to biti TE koja će biti u stoodstotnom vlasništvu RS.\nGovoreći o stanju zaliha u RiTE Gacko, rekao je da je ono za sada zadovoljavajuće, te da nema prekida u radu TE.\nMeđutim, iz „Elektroprivrede RS“ (ERS) nam nisu mnogo otkrili kada je u pitanju finansiranje ovog projekta, kao ni sam koncept izgradnje.\n„‘Elektroprivreda RS’ nikada nije odustala od izgradnje novog bloka Termoelektrane Gacko. To je opredjeljenje Vlade RS i taj projekat je ušao u strateške dokumente razvoja RS“, kazali su u ERS.\nPrema njihovim riječima, način finansiranja projekta će zavisiti od opredjeljenja Vlade RS. Podsjetili su da su preliminarni razgovori vođeni u Ministarstvu industrije, energetike i rudarstva RS s kineskom kompanijom „Dongfang Electric“.\n„Očekuje se nastavak pregovora s ovom kompanijom, kako bi se sagledali svi aspekti moguće saradnje“, naveli su iz ERS i dodali da će koncept izgradnje biti utvrđen nakon što se urade potrebna sagledavanja jedne i druge strane, te nakon što se urade studije koje bi pokazale ekonomsku opravdanost projekta.\nPodsjećamo da je Liang Jongbin, šef Kancelarije kineske kompanije „Dongfang Electric“ za centralnu i istočnu Evropu, prošle sedmice u Banjaluci uručio Petru Đokiću, ministru industrije, energetike i rudarstva RS, pismo namjere u vezi sa saradnjom u realizaciji projekta izgradnje novog bloka TE Gacko. Đokić je tada rekao da je za RS veoma važno da u realizaciji ovako značajnih projekata u elektroenergetskom sistemu ima partnera koji garantuje kvalitetnu i brzu izgradnju termoelektrane i koji iza sebe ima već uspješno realizovan projekat izgradnje termoelektrane u Stanarima.\n„U ovom trenutku postoji jak interes i opredjeljenje Vlade Republike Srpske da se gradi nova, moderna termoelektrana u Gacku, koja će, primjenjujući najviše evropske standarde u pogledu emisije štetnih gasova i energetske efikasnosti, znatno podići obim proizvedene električne energije, doprinijeti ekonomskom razvoju RS i otvaranju novih radnih mjesta“, rekao je Đokić. Tom prilikom Jongbin je istakao spremnost kompanije da ubrzano realizuje ovaj projekat, te posebno zahvalio ministru Đokiću na ukazanom povjerenju.\nU pismu namjere, koje je Đokiću uputio predsjednik kompanije „Dongfang“ Ven Šugang, između ostalog se navodi da je za ovu kinesku kompaniju veoma važan razvoj energetike u RS, uključujući i izgradnju novog bloka TE Gacko. Inače, projekat gradnje termoelektrane od 300 MW i modernizacije rudnika u Stanarima, koju finansira kompanija EFT, iznosi oko 600 miliona evra, odnosno oko 1,2 milijarde KM. Ukoliko se to ulaganje uzme kao parametar za moguću novu termoelektranu u Gacku, onda bi se moglo zaključiti da bi vrijednost investicije u hercegovački basen mogla iznositi oko 1,5 milijardi maraka.\nOtkupljen udio ČEZ-a\nIz ERS su kazali da je arbitražni tribunal u septembru prošle godine donio konačnu arbitražnu odluku u arbitražnom postupku koji se vodio u Beču između tužioca ČEZ Prag i tuženih MH ERS – Matično preduzeće Trebinje i Z.P. RiTE Gacko.\nArbitražni tribunal je odbio odštetni zahtjev ČEZ-a gotovo u cijelosti (96,6%) i obavezao ČEZ da isplati ERS i RiTE Gacko 310.000 evra na ime troškova arbitražnog postupka.\nTakođe je obavezao ERS da preuzme udio ČEZ-a u NERS, po cijeni od 2.039.522 evra, te da nadoknadi ČEZ-u trošak kursnih razlika u iznosu od 1.913.449 evra.\nERS je otkupila udio ČEZ-a u NERS, čime je stekla pravo da nesmetano raspolaže rezultatima istraživanja, kao i studijama koje su sačinjene za potrebe razvoja rudnika i izgradnje termoelektrane.\nмај 29 2015\nFirme iz Republike Srpske gube marketinšku bitku?\nVlada RS je u Nacrtu zakona o porezu na dobit predložila da se izdvajanja za reklamu i propagandu priznaju u visini stvarnih rashoda do pet odsto od ukupnog prihoda preduzeća, što će domaće firme staviti u vrlo neravnopravan položaj.\nTakav prijedlog je, kako smo uspjeli saznati, naišao na veliko negodovanje domaće privrede, koja je hitno zatražila dodatne konsultacije s Ministarstvom finansija RS, jer smatraju da će kompanije koje nisu iz RS, a prisutne su na tržištu jakim reklamnim kampanjama, ozbiljno ugroziti domaće proizvođače.\nPrivrednici su stava da se predloženim izmjenama domaće firme stavljaju u još lošiju situaciju, kada im ulaganja, koja se i ne mogu porediti s konkurencijom, potpuno nepotrebno postaju još skuplja.\nVladimir Blagojević, portparol Privredne komore RS, rekao je da Komora i dalje dobija pismene primjedbe privrednika koje se tiču svih predloženih dokumenata u okviru seta poreskih zakona, a i između ostalog i kada je u pitanju član 19. Nacrta zakona o porezu na dobit, koji se odnosi na ograničavanje iznosa za oglašavanja. On je naveo da takvo ograničenje do sada nije postojalo, te da u Srbiji iznosi do 10 odsto od ukupnog prihoda.\n„U vrijeme kada multinacionalne kompanije sve više i više ulažu u marketing, čemu naše firme ne mogu da pariraju, privrednici smatraju da se taj poreski tretman može smatrati velikim korakom unazad“, rekao je Blagojević. Izrazio je očekivanje da će već naredne sedmice imati dodatne razgovore s Ministarstvom finansija RS i da će se pri utvrđivanju prijedloga ovog i drugih zakona ići ka stvaranju povoljnijih uslova za poslovanje. Blagojević je podsjetio da je Komora u saradnji s Ministarstvom finansija RS organizovala niz javnih rasprava o cijelom setu poreskih zakona, među kojima je i Nacrt zakona o porezu na dobit RS, gdje su privrednici iznijeli veliki broj primjedaba.\n„Nakon tih javnih rasprava, bili su i sastanci predstavnika Komore i Ministarstva finansija RS, gdje smo dobili uvjeravanja da će biti prihvaćen veliki broj primjedaba privrednika, kako bi na kraju prijedlozi svih tih zakona išli ka rasterećenju privrede i stvaranju što povoljnijeg poslovnog ambijenta“, rekao je Blagojević. Sa druge strane, treba reći da su iz Ministarstva finansija RS ranije naglasili da je na javnim raspravama iznesen veliki broj pozitivnih prijedloga i sugestija, koji će biti detaljno razmotreni, a značajan broj njih i ugrađen u prijedloge zakona, prije nego što ih budu razmatrali Vlada RS i Narodna skupština RS.\nNikola Gluhović, profesor marketinga, rekao je da postavljanje limita do pet odsto od ukupnog prihoda za tekuću godinu podrazumijeva da se na neki način pokušavaju ograničiti, odnosno smanjiti ukupni izdaci preduzeća za reklamu.\n„Nekada se različito tretiraju troškovi marketinga, odnosno reklame, da li su to troškovi ili su to investicije na neki način. Onda se pokušava na neki način ograničiti djelovanje, a sve u cilju vjerovatno evidentiranja tog poreza na dobit“, rekao je Gluhović, naglašavajući da nije u potpunosti upoznat s cijelim nacrtom zakona, kako bi imao cjelovitu sliku.\nIpak, kazao je da su rijetka domaća preduzeća koja mogu u ovakvim uslovima recesije, iz tekućeg poslovanja, da izdvoje dio novca za reklamu u nekom značajnijem obimu.\n„Ako vi na neki način domaće privrednike ograničavate time, a multinacionalne, međunarodne kompanije, nad kojima nemamo ingerencije, nemaju takve regule, to vjerovatno podrazumijeva da će oni, pošto su snažniji i imaju veće budžete za promociju, biti bolje pozicionirani“, pojašnjava Gluhović.\nKako je naveo, promocija i reklama su značajne za pozicioniranje na tržištu samih proizvoda, te se, ukoliko nema ograničenja, može iskoristiti za pozicioniranje u svijet potrošača kroz agresivniji pristup propagandi.\nBrendiranjem do evropskog tržišta\nMinistar trgovine i turizma Republike Srpske Predrag Gluhaković izjavio je danas da brendiranje jeste skupo, ali je sigurno i isplativo, i cilj Srpske je stvaranje što više brendova koji će biti konkurentni na evropskom tržištu.\nOtvarajući šestu konferenciju pod nazivom „Marketing u trgovini, brendiranje proizvoda i usluga“, koja je održana u Privrednoj komori Bijeljine, Gluhaković je rekao da se ovom edukacijom osnažuju domaći proizvođači za izlazak na tržište EU, prvenstveno u oblasti zdrave hrane.\n„U raznim proizvodnim djelatnostim i uslugama Republika Srpska već ima prepoznatljive brendove kao što je sir trapist, čija je zaštita pri kraju, imamo dobra vina i uspješan vinarski klaster od Trebinja do Kozarske Dubice, a imamo i Banju Vrućicu sa 100.000 noćenja gostiju iz EU od 200.000 noćenja ostvarenih prošle godine“, rekao je Gluhaković novinarima.\nPrema njegovoj ocjeni, brend Semberije sigurno je poznati semberski kupus za koji je već zainteresovana Veletržnica Beograd, koja je balkanski lider u oblasti trgovine.\nGluhaković je rekao da i kvalitetna domaća rakija može da bude značajan brend ove regije i podsjetio da je nedavno završena zaštita čuvene domaće rakije Drenja sa područja Drvara.\nOn je istakao da Veletržnica Beograd nudi proizvođačima iz Republike Srpske da godinu dana besplatno koriste njenu infrasrukturu i logistiku, samo da dođu sa kvalitetnim domaćim proizvodom i da održe njegovu kontinuiranu ponudu.\nGluhaković je najavio da će do kraja godine konferencije o brendiranju domaćih proizvoda biti održane u Istočnom Sarajevu i Trebinju.\nPrivrednici bijeljinske regije koji su učestvovali na konferenciji pohvalili su saradnju sa Privrednom komorom i Ministarstvom trgovine i turizma Republike Srpske u nastojanju da zdravi domaći proizvodi nađu svoj put do evropskog tržišta.\nPuštena u rad HE „Mesići-Nova“\nHE Mesići – Nova\nPredsjednik Republike Srpske Milorad Dodik i direktor „Elektrodistribucije“ sa Pala LJubomir Mrda svečano su danas u Mesićima kod Rogatice pustili u rad novoizgrađenu Hidroelektranu /HE/ „Mesići-Nova“, projekat vrijedan 10 miliona KM.\n„Vlast se mjeri po onome što ostavi iza sebe. Ovo je dokaz da smo vlastitim sredstvima dokazali sposobnost i znanje da gradimo kapitalne objekte i postrojenja, koji imaju trajnu vrijednost i koji će dugo biti od koristi građanima Srpske“, poručio je Dodik na ceremoniji otvaranja ove hidroelektrane.\nRiječ je o najsavremenijoj hidroelektrani protočno-derivacionog tipa u regionu, čija je proizvodnja iz obnovljivog izvora energije i koja će moći uspješno da radi narednih 70 godina.\n„Hidroelektrana je rezultat naše pameti, vrhunskog znanja inženjera i stručnjaka različitih profila, te višegodišnjeg zajedničkog zalaganja svih zaposlenih i Uprave `Elektrodistribucije` Pale, koji su posljednjih godina nastojali da stvore pretpostavke za ozbiljniji razvojni iskorak preduzeća i obezbijede njegovu dugoročnu stabilnost“, rekao je Mrda.\nHidroelektrana „Mesići-Nova“ ima instalisanu snagu pet megavata i projektovanu godišnju proizvodnju 24 gigavat-časa električne energije.\nTo je najsavremenija hidroelektrana uvezanih tehnoloških cjelina, sa ulaznom građevinom i dovodnim tunelom proticajnog profila 4,9 metara kvadratnih, koji omogućava protok 12 metara kubnih vode u sekundi, cjevovodom pod pritiskom i mašinskom zgradom u kojoj se nalaze tri agregata sa „francis“ turbinama vertikalnog tipa i pripadajućom elektro-mašinskom opremom.\nOvo postrojenje potpuno je automatizovano i posjeduje centralni „skada“ sistem nadzora i upravljanja, koji omogućava daljinski monitoring, upravljanje i planiranje proizvodnje, što je svjetski standard u ovoj oblasti.\nPosmatrano sa ekonomskog aspekta, izgradnja ovog objekta donijeće „Elektrodistribuciji“ sa Pala godišnji prihod veći od tri miliona KM, što je izuzetan potencijal za novo investiranje i zapošljavanje.\n« Prethodno 1 … 30 31 32


Carina u kompjuterizovanom tranzitnom sistemu\nSve carinske ispostave u Srbiji uključene su u kompjuterizovani tranzitni sistem (NCTS), a plan je da se od oktobra ove godine Srbija pridruži sistemu zajedničkog tranzita Evropske unije, rečeno je danas u Upravi carina.\nMoj odnos sa Marejem nije narušen\nNajbolji teniser sveta Novak Ãoković rekao je danas da njegov odnos sa Endijem Marejem nije narušen uprkos tome što su britanski mediji preneli da ga je Škotlanđanin optužio da je simulirao povredu u finalu Australijan Opena.\nFilm o jedinom srpskom detetu iz Prizrena\nDugometražni dokumentarni film "Milica" priča o svakodnevici osmogodišnje Milice Ãorđević, jedinog srpskog deteta u Prizrenu i upozorava na poentu - kada uskoro završiti četvrti razred kako će nastaviti školovanje, istakli su autori filma prilikom današnje promocije u Beogradu.\nAgencija za privredne registre (84, APR) počeće od sutra da vodi Registar medija, čime će prestati sa radom Registar javnih glasila.\nOdluka o Železari za 48 sati\nPredsednik Vlade Srbije Aleksandar Vučić saopštio je danas da će konačna odluka o privatizaciji smederevske Železare biti doneta u narednih 48 sati.\nRok za plaćanje poreza 18. februar\nRok za uplatu obaveze za prvi kvartal godišnjeg poreza na imovinu za fizička lica, preduzetnike i pravna lica je 18. februar, saopštila je danas Uprava javnih prihoda Grada Beograda.\nŠest prosečnih zarada radnicima sa manje staža\nVlada Srbije usvojila je Program za rešavanje viška zaposlenih u postupku privatizacije za 2015. godinu, a jedna od opcija koja je radnicima ostavljena kao mogućnost je pravo na otpremninu u iznosu od šest prosečnih mesečnih zarada po zaposlenom.


Zahtev predsednika Kosova Hashima Thacija Albinu Kurtiju da predloži mandatara buduće vlade Kosova u roku od 48 sati je politički zahtev, pojasnio je za Radio Slobodna Evropa (RSE) ovu odluku kosovskog predsednika jedan od službenika iz njegovog ureda.\nUstav Kosova, naime, kako je za RSE pojasnio i stručnjak za ustavna pitanja Dastid Pallaska, ne predviđa koliko dugo predsednik treba da čeka na predlog za kandidata za premijera političke partije koja je pobedila na izborima.\nMeđutim, iz ureda predsednika navode da svi priznaju hitnost formiranja nove Vlade Republike Kosova.\n"Uzimajući u obzir tu činjenicu, predsednik je Kurtiju dao 48 sati da uloži napore da predstavi svog kandidata za premijera. To je, naravno, bio politički zahtev zasnovan na potrebi da se uspostavi nova vlada koja bi služila potrebama naroda. Nadamo se da će Kurti predložiti kandidata što pre to bolje", kaže ovaj službenik o odluci koju je Thaci doneo u ponedeljak 6. januara, posle sastanka sa Kurtijem.\nThaci dao Kurtiju rok od 48 sati\nKurti: Nije bilo priče o rokovima\nLider Pokreta Samoopredeljenje Albin Kurti, za kojeg se očekuje da će biti predložen za mandatara, kaže za RSE kako Thaci tokom konsultativnog sastanka u ponedeljak nije govorio o rokovima.\n"Tokom jučerašnjeg kratkog konsultativnog sastanka, koji ne može imati pravne efekte, predsednik nije spomenuo nikakve rokove, i nije izgovorio izraz ’48 sati’ koji je kasnije mogao da se pročita u njegovoj Fejsbuk objavi. Tokom sastanka koji je trajao manje od šest minuta, u prostoriji nas je bilo šestoro", kazao je Kurti.\nU međuvremenu, sastanak Predsedništva Pokreta Samoopredeljenje na kome treba da se odluči o mandataru nove vlade završen je za utorak i biće nastavljen u sredu pre podne, saopštio je lider te partije Albin Kurti. On je dodao da je do prekida sastanka došlo zbog drugih obavzea. Kurti se zapravo u utorak sastao sa predsednikom Demokratskog saveza Kosova (DSK) Isaom Mustafa ali detalji sa sastanka nisu saopšteni. Portparol DSK Besian Mustafa saopštio je samo da su se dve strane složile da se 8. januara ponovo sastanu.\nKurti je na konsultacije sa Thacijem u ponedeljak otišao bez dogovora sa DSK, s kojim teži da formira vladu. Na sastanku nije izneo ni predlog za mandatara, rekavši da će Thacija o tome pismeno obavestiti nakon zasedanja Predsedništva Pokreta Samoopredeljenje. Posle toga, Thaci mu je dao rok od 48 sati da iznese predlog mandatara, pre nego što, kako je upozorio, "poduzme sledeće ustavne i zakonske korake".\nJoš uvek bez dogovora sa DSK\nKurti je u međuvremenu pozvao DSK da nastave pregovore o formiranju zajedničke vlade i postignu dogovor.\nDSK je u ponedeljak uveče nakon zasedanja Predsedništva te stranke izrazio spremnost da nastavi razgovore sa Samoopredeljenjem "na bazi poverenja i partnerstva", poručivši da su "balansirana vlast i zajedničke odgovornosti od suštinskog značaja za funkcionisanje moguće koalicije".\nOdnosi između ove dve partije zakomplikovali su se nakon konstitutivne sednice Skupštine Kosova 26. decembra, kada je za predsednika te institucije predložen, a glasovima i DSK izabran poslanik Samoopredeljenja Glauk Konjufca, jer se Samoopredeljenje i DSK nisu mogli da dogovore o raspodeli vodećih funkcija u državi. Pozicija predsednika skupštine je, na osnovu dotadašnjih pregovora, trebala da pripadne DSK-u.\nNakon što predsednik Kosova zvanično bude obavešten o kandidatu za mandatara, imenovaće ga dekretom i tog trenutka počinje da teče rok od 15 dana za predstavljanje Skupštini sastava nove vlade.\nU Ustavu nema vremenskog roka\nKosovski advokat Dastid Palaska, bivši spoljni savetnik za osnivanje i funkcionalizaciju Ustavnog suda u izjavi za RSE navodi da Ustav ne predviđa koliko dugo predsednik treba da čeka na predlog za kandidata za premijera političke partije koja je pobedila na izborima.\nOn, međutim, dodaje da politička partija koja je pobedila na izborima mora da deluje efikasno, budući da neopravdana odlaganja mogu da prouzrokuju negativne posledice po zemlju.\n"Politička stranka koja je pobedila na izborima je dužna da opravda bilo kakva odlaganja, ukoliko je potrebno dodatno vreme za postizanje koalicionog sporazuma", navodi Pallaska.\nOn ističe da s pravom za predlaganje kandidata dolazi i obaveza da se to pravo i iskoristi, te shodno tome pobednička partija ne može odlagati nominaciju svog kandidata u nedogled i bez razloga.\nPallaska navodi da, ukoliko politička stranka čak i odustane od odgovornosti da predloži kandidata za premijera u razumnom roku, predsednik može, ali nije dužan, da predloži premijera kojeg je ta stranka iznela tokom izborne kampanje, kako bi se sprečila ustavna blokada. To bi, dodaje, pokrenulo proces formiranja Vlade, ali i omogućilo materijalizaciju ustavnih posledica koje proizilaze iz neuspeha da politička partija koja je pobedila na izborima formira vladu, što znači raspuštanje Skupštine u roku od 60 dana od dana kada je nominovan kandidat za premijera.\nTokom pregovora o zajedničkoj vladi koji su krenuli odmah posle izbora 6. oktobra 2019. godine, Samoopredeljenje i DSK, iako su se složili o programu vladavine, nisu uspele da postignu finalni dogovor.\nDSK je insistirao da pored predsednika Skupštine, prvog zamenika premijera i pola Vlade (pet ministarstava), dobije i poziciju predsednika Kosova 2021. godine, kada aktuelnom predsedniku istekne mandat. Samoopredeljenje je bilo mišljenja da se o poziciji predsednika treba pregovarati kasnije, nakon što vlast bude formirana.


Sadik na listi želja Barselone, Partizan se nada velikom bonusu\nNekadašnji napadač Partizana Umar Sadik nalazi se na listi želja Barselone, prenio je “Mundo Deportivo“.\nUmar Sadik mogao bi da stigne u Barselonu kao zamjena za Serhija Aguera koji ima zdravstvenih problema, odnosno Luka de Jonga koji će najvjerovatnije napustiti “Kamp nou“.\nSadik trenutno nastupa za ekipu Almerije i jedan je od najboljih napadača španske druge lige, a ove sezone postigao je sedam golova na 15 utakmica na kojima je zaigrao.\nTrenutna vrijednost nigerijskog igrača procjenjuje se na 18 miliona evra, ali Almerija bi tu cijenu vrlo lako mogla do poveća i do 60 miliona evra.\nPartizanu će od sljedećeg transfera Sadika pripasti 40% od kompletnog iznosa, a ukoliko ovaj dođe do brojke od 25 golova crno-bijelima bi pripao i bonus u vrijednosti od pola miliona evra.\nOsim Partizana i Almerije, Sadik je još igrao i za Romu, Peruđu, Glazgov Rendžers, Bredu, Torino, Bolonju, Speciju.\nPrethodni članak(KRAJ) Sarajevo – Sloboda 1:0\nNaredni članak(VIDEO) Petra Vlhova pobijedila u noćnom slalomu u Leviju


Zoran Živković : Južne vesti\nZoran Živković: Naterati, a ne zamoliti Vučića za fer izborne uslove\n16:39, 31. 7. 2019.\nIzbori koje bi nadgledao OEBS uz ravnopravnost stranaka u medijima bili bi 20% bolji nego 2000.-te kada je pao Milošević, navodi predsednik Nove stranke Zoran Živković. Za bojkot kaže da mora da bude aktivan i da zahteva više novca, energije i prostora u medijima nego izlazak na izbore.\nZoran Živković: Gadim se poređenja Vučića i Đinđića\n13:16, 29. 7. 2019.\nBivši premijer Srbije i aktuelni predsednik Nove stranke Zoran Živković navodi da se posvađao sa svakim ko kaže da su Aleksandar Vučić i Zoran Đinđić politički slični, a i dodaje da se gadi takvog zaključka. Za one koji prave to poređenje kaže da ili nikad nisu videli Đinđića ili nemaju pojma šta Vučić radi.\n“Zumiranje” o uličnim protestima\n11:51, 21. 12. 2018.\nKako su ulične demonstracije izgledale devedesetih, a kakve su danas, koje zahteve upućuju građani i šta može da se uradi na ulici, u emisiji "Zumiranje" nedeljnika "Vreme" govorili su lider Nove stranke Zoran Živković i novinar Cvijetin Milivojević.\n“Punoletstvo” 5. oktobra - uloga juga Srbije u “demokratskoj revoluciji”\n15:35, 5. 10. 2018.\nPre 18 godina pao je režim Slobodana Miloševića. Građani su 5. oktobra 2000. godine masovnim demonstracijama u Beogradu odbranili svoju izbornu volju iskazanu na izborima 24. septembra te godine. Desetine hiljada južnjaka krenuli su tog jutra u prestonicu, kako kažu sagovornici "Južnih vesti", sa apsolutnom rešenošću da "stave tačku" na deceniju vladavine Miloševića. Izneverena očekivanja, 6. oktobar kao “dan koji nikad nije došao”, ali i svetli primer za obaranje i ove vlasti, ocenjuju sagovornici, ono je što je ostalo od ovog istorijskog datuma.\nU Nišu tribina Nove stranke o rešavanju gorućih problema u Srbiji\n08:12, 27. 9. 2018.\nO rešenjima kojima bi se "zaustavio sunovrat države pod aktuelnom vlašću" predsednik Nove stranke Zoran Živković i vršilac dužnosti predsednika stranačkog Saveta Aris Movsesijan govoriće na tribini "Šta da se radi" u subotu, 29. septembra u niškom kafe klubu "Nest".\nŽivković: Ključna tema opozicije treba da bude promena režima\n16:34, 5. 8. 2018.\nSmena vlasti Aleksandra Vučića bi, kako je rekao lider Nove stranke Zoran Živković u emisiji FoNet-a "Kvaka 23", trebalo da bude ključna stvar okupljanja opoziconih stranaka. Živković se osvrnuo i na problematiku Kosova, rečima da je “najvažnije da Srbi na Kosovu žive bezbedno, kao što žive bilo gde u Srbiji, bez obzira na to kako se Kosovo bude u budućnosti nazivalo".\nNarodni poslanik Živković nepropisno parkirao džip na trotoaru\n13:20, 2. 7. 2018.\nCrni “lend kruzer” narodni poslanik Zoran Živković, kako kažu građani, parkirao je u nedelju 24. juna, na trotoaru ispred Skupštine grada Niša. Dok građani kažu da se radi o “bahaćenju funkcionera”, Živković kaže da je tu bio parkiran “samo minut”, jer je tražio drugo parking mesto.\nBulatović u poslednji čas otkazao gostovanje u emisiji “60 minuta”\n16:04, 25. 12. 2017.\nIako je nedavno potvrdio, a najava za emisiju već snimljena, gradonačelnik Niša Darko Bulatović dan pre emisije, otkazao je svoje učešće uz obrazloženje da mora da putuje u Beograd. Drugi gost, narodni poslanik Zoran Živković je taj gest ocenio kao “bežanje sa megdana”.\nŽivković: Zapaljen je i auto načelnika niške policije\n16:16, 23. 11. 2017.\nPored izgorelih kola zamenika gradonačelnika Niša Miloša Banđura i novoizabranog direktora “Tržnice” Gorana Đorđevića, narodni poslanik i predsednik Nove stranke Zoran Živković tvrdi da su pre 2 meseca bila zapaljena i kola načelnika Policijske uprave Niš.\nŽivković: Ponovo početi sa ozdravljenjem Srbije\nImamo teške bolesti u mnogim sferama života, pre svega na političkoj sceni, a onda se to preliva na sve ono što je važno za građane Srbije i zbog toga je neophodan novi početak, kaže lider Nove stranke Zoran Živković.\nŽivković: 16. marta građani biraju svoju sudbinu\n10:16, 28. 2. 2014.\nGostujući u emisiji “15 minuta” predsednik Nove stranke Zoran Živković rekao je da su predstojeći izbori test inteligencije za građane, jer odlučuju da li će glasati za bajke ili za realnost.\nNova stranka predstavljena Nišlijama\n10:39, 15. 7. 2013.\nZoran Živković i simpatizeri Nove stranke čiji je on predsednik počeli su svoju promociju iz Niša. Kampanja se nastavlja u 30 srpskih gradova.\nŽivković: Nova stranka nije oksimoron, već ideja\n00:00, 1. 7. 2013.\nNova stranka nije jezički oksimoron ili politička greška, nego je to cilj da se i svojim imenom obavežemo da ćemo stalno biti savremeniji, moderniji, efikasniji, kaže lider Nove stranke, Zoran Živković.\nPredsednik "Nove stranke"\nZoran Živković gost emisije "15 minuta"\n14:03, 29. 6. 2013.\nLider Nove stranke, Zoran Živković, biće gost emisije "15 minuta" u ponedeljak, 01. jula.\nJužnjaci na čelu Nove stranke\n21:05, 7. 4. 2013.\nPored bivšeg gradonačelnika Niša Zorana Živkovića, koji je izabran za predsednika, jedan od 4 potpredsednika biće i Leskovčanka Olivera Jović.


Milena Mirić, master psiholog i sistemski savetnik\nMaster studije psihologije završila sam na Filozofskom fakultetu u Beogradu 2016. godine, te nastavila usavršavanje u oblasti psihološke podrške i savetodavnog rada u okviru Asocijacije sistemskih terapeuta, gde aktuelno pohađam treću godinu edukacije iz Sistemske porodične terapije.\nStažirala sam na Klinici za psihijatriju u Kliničkom centru Srbije, te položila stručni ispit pri Ministarstvu zdravlja. Višegodišnje iskustvo u oblasti podrške deci, mladima i porodicama stekla sam radeći kao stručni saradnik u predškolskom obrazovanju, nastavnik u gimnaziji i saradnik u psiho-socijalnim programima u neprofitnim organizacijama.\nU savetodavnom radu koristim koncepte i tehnike iz Sistemske porodične terapije koja se u dosadašnjoj praksi prilično efikasno pokazala i u individualnom radu sa klijentima. U terapijskom odnosu, problem razumemo u kontekstu mreže međuljudskih odnosa koji se ostvaruju sa ljudima koji su nam važni, te postepeno radimo na promeni disfunkcionalnih obrazaca ponašanja i prepoznavanju svojih snaga i resursa kako bismo krenuli slobodnije da ih koristimo u svakodnevnom životu.


Otvoren Dnevni centar za podršku djeci koja su u riziku razdvajanja od porodica @ KJU Dom za djecu bez roditeljskog staranja\n04.04.2022 u 15:07\nU Kantonalnoj javnoj ustanovi “Dom za djecu bez roditeljskog staranja” Sarajevo danas je svečano otvoren Dnevni centar “Bjelavko”.\nCentar će pružati dnevne usluge zbrinjavanja djece koja su u riziku razdvajanja od svojih porodica, koja se reintegrišu iz Doma u vlastitu porodicu, kao i sve djece u stanju potrebe.\nPo riječima ministrice za rad, socijalnu politiku, raseljena lica i izbjeglice Kantona Sarajevo Ivane Prvulović, njegovo otvaranje je dio procesa deinstitucionalizacije kao i transformacije KJU Dom za djecu bez roditeljskog staranja.\n“Ovo je za nas zaista svečani trenutak. Nadamo se da će ova nova, inovativna socijalna usluga doprinijeti tome da smanjimo na najmanju moguću mjeru rizik razdvajanja djece od njihovih porodica, ali i razvijemo puni potencijal djece u potrebi, da im pružimo psihološku, socijalnu, te dodatnu pomoć u edukaciji kao i da kvalitetno provode svoje slobodno vrijeme”, istakla je ministrica Prvulović.\nNaglasila je da ova kantonalna javna ustanova ima punu podršku Vlade i resornog ministarstva, ali i mnogih donatora koji su podržali i ovaj projekt, na čemu im je ovom prilikom zahvalila.\nDirektor KJU Dom za djecu bez roditeljskog staranja Tarik Smailbegović kazao je da je otvaranje Dnevnog centra jedna od posljednjih usluga u okviru transformacije ove ustanove, pored malih porodičnih domova, prihvatilišta i servisa za podršku roditeljima koji su već uspostavljeni.\n“Dnevni centar pružat će usluge na dnevnoj bazi za sve potrebe djece-njihove ishrane, odijevanja, učenja, zdravstvene njege ali i sve druge neophodne usluge. Svi su zadovoljni, mnogo je različitih sadržaja a to i jeste potreba, da se svako dijete individualno razvija, prepozna svoje afinitete i u tom pravcu razvija”, naglasio je direktor Smailbegović.\nIstakao je dobru saradnju sa službama socijalne zaštite koje će upućivati djecu u Dnevni centar, ukoliko je to neophodno. Nekoliko mališana već koristi ove usluge, a sa njima su u dnevne aktivnosti trenutno uključena i djeca iz centralnog objekta Doma.\nDanašnjoj svečanosti su prisustvovali i direktori kantonalnih ustanova socijalne zaštite i to Centra za socijalni rad, Porodičnog savjetovališta, Odgojnog centra, Terapijske zajednice, Doma za socijalno-zdravstveno zbrinjavanje osoba s invaliditetom i drugih osoba i Gerontološkog centra.\nPotpisan Sporazum o saradnji sa Rijasetom Islamske zajednice u Bosni i Hercegovi...


Poznati ljudi - Tehskola-ki.edu.rs\nKako uštedeti na izdacima za decu\nPorodice koje po prvi put dobijaju dete se nalaze u najtežim situacijama vezanim za finansiranje zdrave budućnosti svog podmlatka. U tim trenucima sve je vrlo haotično, počevši od prve odeće u kojoj beba treba da se iznese iz porodilišta, preko stalnih zaliha pelena, posteljine, kolica, sedišta za bebu u kolima i ostalih, ne tako vidljivih, ali vrlo značajnih troškova za kozmetiku. Kasnije, jednom kada pelene više nisu potrebne, roditelji će morati da se suočavaju sa redovnim nabavkama garderobe, kao i dovoljnim prostorom za odrastanje, i naravno dečijim potrebama za zabavom i obrazovanjem.\nI čini se kao da su porodice sa dvoje ili čak troje dece spremnije na ove izdatke i stalne promene, jer su se roditelji već navikli na ovu fazu zajdničkog života. Svakako da nije jeftino gajiti decu u ovako ekonomski nestabilnim vremenima, ali deca su se rađala i u ratna vremena, a naši preci su uvek nalazili i načine za preživljavanje (robotstøvsuger test).\nNije sramota biti siromašan, ali to isto tako nije ni neki preveliki razlog za ponos. Ako je vaša porodica u težoj materjalnoj fazi, tada je najvažnija stvar koju morate da naučite kreativnost. Čak i da ste basnoslovno bogati, bez raspoloženih i kreativnih roditelja nije moguće odgajiti zdravo i zadovoljno dete.\nTako da možete da zaključite da novac u ovim situacijama igra tek drugorazrednu ili trećerazrednu ulogu.\nŠto se tiče konstantnih troškova za garderobu, u slučaju da imate više dece treba da se naučite da mlađa deca nasleđuju sve što mogu od starije. A ako imate samo jedno dete povežite se rodbinom i komšijama i neka kese sa garderobom kruže. To za decu čak može da bude i jako zabavno, i zato je i važno da ih učite da ne provode vreme po tržnim centrima i šoping-maničnom ponašanju, već da je uloga odeće da ih zaštiti, i da je sve što se od nje očekuje je da bude čista i uredna.\nTakođe nema potrebe da žalite ako nemate novca da detetu priuštite preskupe igraonice. Igralište napolju i obližnji park su za njih daleko korisniji i naravno zdraviji, pošto će boraviti na otvorenom. Ukoliko nema starije dece od kojih mogu da kopiraju pozitivne igre, tada je vaš zadatak kao roditelja da im se pridružite i ponudite zabavnije ideje za igru. Nemojte samo sedeti po strani sa drugim majkama, ako već vidite da je deci dosadno i da besciljno tonu u apatiju (oppladbar støvsuger).\nI ako do sada niste bili upisnik javne biblioteke, sada je pravo vreme, jer tamo možete pronaći prava blaga dečijih knjiga i provoditi vreme pre spavanja čitajući svojoj deci mnoge čudesne priče. A u slučaju da ne možete da priuštite skupe odmore, vrtići i škole organizuju rekreativne nastave u prirodi koje su daleko jeftinije od standardnih cena turističkih aranžmana. Deca će sigurno boraviti na otvorenom, što je odlično za zdravlje, a u isto vreme družiće se sa ostalom decom, što je opet, odlično za razvijanje njihovih socijalnih sposobnosti. Zato nemojte da se plašite da ih šaljete na ova putovanja i imajte u vidu da takvi aranžmani obično nude jedan do dva besplatna boravka za one koje su u težoj materjalnoj situaciji.\nMilutin Milanković je jedan od najpoznatinih srpskih naučnika sa utemeljenom svetskom reputacijom. kao čovek širokih interesovanja posedovao je zvanje građevinskog inženjera, bavio se matematikom, geofizikom i naročito astronomijom, a i osnivač je Katedre za nebesku mehaniku pri Beogradskom Univerzitetu. Njegova teorija ledenih doba, u svetu poznata, kao Milankovićevi ciklusi, je prva pokazala vezu između varijacija zemljine orbite i dugoročnih promena klime.\nOvaj naučnik svetskog ranga je rođen 1879. godine blizu Osjeka na teritoriji tadašnje Austrougarske monarhije. Doktorirao je na Bečkom tehnološkom institutu, posle čega se bavio projektovanjem i gradnjom brana, akvadukta, mostova i ostalih objekata od ojačanog betona, što je ono vreme bio novitet u primenjenoj nauci i građevinarstvu. Međutim, početkom dvadesetog veka ponuđeno mu je da vodi Katedru za primenjenu matematiku na Beogradskom univerzitetu, što je on odmah i prihvatio. Sada se pred njim otvorio svet racionalne mehanike, teorijske fizike, i konačno, nebeske mehanike koja ga je oduvek privlačila.\nMeđutim, izbio je Prvi svetski rat i Milanković je kao državljanin Austrougarske pozvan da učestvuje u ovom ratu na praktično neprijateljskoj strani. Interniran je u Mađarsku, što je iskoristio da se bavi teorijskim radom u biblioteci Mađarske akademije nauka. U tom periodu intenzivno se bavio proučavanjem solarne klime i planetarim temperaturama, da bi do kraja rata završio ovaj opsežan rad koji je objavljen u Parizu pod imenom „Matematička teorija termičkih fenomena nastalih usled solarne radijacije“.\nOvaj rad mu je doneo svetsku reputaciju i to naročito zbog teze o takozvanoj krivi insolacije na Zemljinoj površini. Ova teza nije bila prihvaćena u naučnim krugovima sve dok čuveni klimatolog i metorolog Vladimir Kepen nije 1924. godine iskoristio ovu tezu u svom radu o klimama u geološkoj prošlosti. To je bio trenutak kada ga je naučna zajednica prihvatila kao cenjenog klimatologa i geofizičara. A uz svoje radove počeo je da piše i matematiku koja je stajala iza njegovih teza, što ga je takođe etabliralo na poziciji cenjenog matematičara.\nGodine između dva svetska rata proveo je razvijajući i definišući svoje inovativne teorije i tako su nastali radovi koji su se ticali glacijalnih perioda, rotacije magnetnih polova, poboljšanja proračuna kretanja planete, solarnih zračenjima i mnoge druge teme. A početak Drugog svetskog rata bio je trenutak kada je objavljeno njegovo kapitalno delo „Kanon osunčavanja Zemlje i njegova primena na problem ledenih doba“ koje je odmah prevedeno na engleski jezik i distribuirano po svetu.\nKraj Drugog svetskog rata dočekao je kao cenjeni profesor Beogradskog univerziteta i odavno član Jugoslovenske akademije nauka i umetnosti, ali već je bio u godinama i više nije mogao da se bavi pedagoškim radom. U to vreme počele su i kritike njegovog opusa i on je, iako zaslužan za više prodora u nekoliko ozbiljnih naučnih disciplina, skrajnut i tako je i preminuo 1958. godine. Već deceniju kasnije počeli su da se javljaju dokazi da nije pogrešio u svojim proračunima i ostatak dvadesetog veka bio je ispunjem priznanjem njegovog opusa od strane najeminentnijih svetskih naučnika. Za široku publiku i u cilju popularisanja nauke među mladim ljudima napisao je i knjige „Kroz vasionu i vekove“ o astronomiji i „Kroz carstvo nauka“ koja se bavila istorijskim razvojem prirodnih nauka.


Veliki uspeh biologa na Tari, po prvi put u čeku im ušetao isti medved - OGLASNA TABLA\n21 октобра, 2021 0169\nBajina Bašta – Godinama unazad vrši se monotoring mrkih medveda u Srbiji, a među markiranim jedinkama je i Zoran sa Tare. Upravo on je od strane biologa ponovo uočen na ovoj planini i to je prvi i za sada jedini put da se isti medved dva puta uhvati.\n„Pre skoro 2,5 godine smo markirali Zorana i stavili mu ogrlicu, ona mu otpada za nekoliko meseci tako da ćemo iskoristiti priliku da mu je stavimo opet što će nam po prvi put omogućiti dugoročno praćenje jedne iste jedinke. Kada smo ga prvi put markirali on je bio star oko četiri godine, sada je već zreo medved i težak oko 206 kilograma, dok je pre tri godine težio skoro sto kilograma manje. To znači da je zdrav i u dobroj kondiciji“, izjavio je za RINU Duško Ćirović, profesor na Biološkom fakultetu u Beogradu.\nPodaci koji su za sada dobijeni preko Zoranove ogrlice bili su biolozima od velikog značaja, jer su mogli da utvrde kuda i kako se medvedi najčešće kreću. Dešavalo se da mlađi medvedi koji traže svoj životni prostor pređu dnevno do 60 kilometara, a neki su za devet meseci prešli čak oko 1800 kilometara.\n„Radijus kretanja im je poprilično širok, kreću se od jezera Vrutci na istoku, obala Drine na zapadu, Tare na severu i centralnih delova Zlatibora na jugu. Može se desiti da preplivaju na drugu obalu Drine, ali se vraćaju u svoj areal“, kaže Ćirović.\nIako je opšte poznato da medvedi tokom hladnih meseci odlaze u zimski san ili hibernaciju, to nije baš slučaj sa svim jedinkama. Tada se uglavnom nalaze u svojim brlozima, mada neki mogu biti aktivni i tokom cele zime i izlaze na svakih deset dana ustaju kako bi urinirali ili pili vodu.\n„Temperatura tela im se spušta na oko dva stepena, disanje, puls i metabolizam se usporavaju, ali ipak se lako mogu probuditi i izaći iz brloga, posebno nakon perioda otopljavanja. Tokom blagih zima poneki medvedi sve vreme ostanu na nogama“, ističe Ranko Milanović iz NP Tara.\nRINA / Monitoring medveda već godinama se vrši na Tari, foto: RINA\nbajina baštamedvedmonotoring mrkih medveda u Srbijitara


Bugarsko fudbalsko prvenstvo se nastavlja 5. juna - SPORTSKI ŽURNAL\nŠampionat Bugarske završiće se 11. jula, dok je finale nacionalnog kupa na programu 4. jula\nFudbalsko prvenstvo u Bugarskoj nastaviće se 5. juna, bez prisustva navijača i u skraćenom formatu, saopštio je danas tamošnji fudbalski savez.\nKako se navodi, odigraće se još dva kola regularnog dela sezone, dok će plej-of i plej-aut sa deset biti smanjen na pet kola.\nŠampionat Bugarske završiće se 11. jula, dok je finale nacionalnog kupa na programu 4. jula.\nFudbalska sezona u Bugarskoj prekinuta je 13. marta zbog pandemije korona virusa. U trenutku prekida, Ludogorec je bio prvi na tabeli sa 55 bodova, odnosno imao je devet više od Lokomotive Plovdiv, Levskog i CSKA iz Sofije.\nDo danas je u toj zemlji potvrđeno 1.811 slučajeva novog virusa, dok su 84 osobe preminule.\nU sklopu ublažavanja mera uvedenih zbog pandemije, klubovima je od sledeće nedelje dozvoljeno da treniraju. Svi igrači će biti testirani na korona virus tri dana pre povratka na trening.\nTokom prve nedelje treninga svi igrači, uključujući i golmane neće smeti da dodiruju loptu rukama. Takođe, zabranjeni su zagrljaji, rukovanje.\nPo planu, igrači bi trebalo svojim kolima na dolaze na treninge, ne smeju da koriste tuševe u svlačionicama, a tokom treninga moraju da drže razdaljinu od pet metara.


Datum objave: 07.02.2020 12:03 | Autor: Biro za odnose sa javnošću MO\n‘Sredinom godine, na ovom lokalitetu, nakon završetka detaljnog projekta, počinje izgradnja stambene zgrade za pripadnike VCG koji su stacionirani u Nikšiću. Naravno, to pitanje ćemo da rješavamo na najkvalitetniji mogući način, kako to radimo u Danilovgradu i kao što ćemo ove godine i u Pljevljima’, poručio je ministar Bošković.\nMinistar je istakao da se projekti u tom gradu nastavljaju i to u duhu dobre saradnje sa čelnicima opštine, te da su prioritet dvije pješadijske čete, njihovo opremanje i infrastruktura. On je kazao da za Prvu pješadijsku četu u Nikšiću ove godine, u okviru prve isporuke, pristiže 20 lako-oklopnih vozila Oshkosh, te da je uređenje kasarne u tom gradu, u koju se decenijama nije ulagalo, jedan od prioriteta.\n‘Sada radimo na stvaranju uslova za izgradnju radionice i hangara za oklopna vozila i jedne balon sale koju će koristiti pripadnici VCG, a što će biti na raspolaganju i gradu Nikšiću za brojna sportska dešavanja’, istakao je Bošković.\nNa sastanku je bilo riječi i o aerodromu na Kapinom polju, gdje je dogovoreno da se nakon završetka rekonstrukcije puta od Nikšića ka Vilusima, jedna trasa usmjeri ka budućem vojnom dijelu aerodroma. Teren je, kako je kazao Bošković, kompleksan, što se dalo vidjeti prošle godine, kada je bio poplavljen, zbog čega se sada radi na kvalitetnoj pripremi projekta i saniranju tog problema.\nPredsjednik opštine Nikšić Veselin Grbović kaže da su za taj grad od izuzetnog značaja projekti koji se realizuju u saradnji sa MO i VCG.\n'Na prošloj sjednici SO donijeli smo odluku da Ministarstvu odbrane ustupimo zemlju i oslobodimo komunalija ovaj prostor. Nadam se da će se vrlo brzo krenuti sa realizacijom projekta, kako bi zgrada sa 55 stanova bila završena do početka sljedeće godine i kako bi vojnici koji žive i rade u Nikšiću dobili kvalitetne stanove', zaključio je Grbović.


Završena prva nedelja suđenja za ubistvo Stambolića\nBeograd -- Prva nedelja suđenja za ubistvo Ivana Stambolića i pokušaj ubistva Vuka Draškovića u Budvi završena je saslušavanjem optuženih. Tome je prethodila odluka sudskog veća da se iz predmeta izdvoji izjava bivšeg šefa DB Srbije Radeta Markovića data pred policijom.\nMarkovićevo priznanje nije dokaz za sud\nBlic - 28.02.2004\nIskaz Radeta Markovića dat policiji 11. aprila prošle godine, u kojem je priznao da je znao da se priprema ubistvo Ivana Stambolića, uzet je na nezakonit način, zbog čega je juče Specijalni sud odlučio da se ova izjava ne uzima kao dokaz u postupku.\nMarkovićev iskaz policiji izuzet iz predmeta\nBeograd -- Sudsko veće Specijalnog suda u slučaju Ivan Stambolić i pokušaj ubistva Vuka Draškovića u Budvi, odlučilo je u petak da se iz sudskih spisa izdvoji zapisnik sa policijskog saslušanja bivšeg šefa DB-a, Radomira Markovića, kada je on priznao svoje učešće u izvršenju krivičnih dela.\nPrijić tražio da potpišem izjavu ili će mi srušiti kuću\nRadomir Marković, bivši šef RDB, negirao je juče u Specijalnom sudu optužbe da je učestvovao u ubistvu Ivana Stambolića, rekavši da je za otmicu Stambolića saznao iz medija. - Dok sam bio načelnik RDB, Ivan Stambolić nije bio predmet obrade službe.\nMaričić, Bujošević i Bracanović negiraju optužnicu\nBeograd -- Pred specijalnim sudom za organizovani kriminal u Beogradu u četvrtak je završeno saslušanje optuženih za ubistvo Ivana Stambolića, a davanjem iskaza bivšeg šefa DB-a Radomira Markovića počelo je ispitivanje optuženih za pokušaj ubistva Vuka Draškovića u Budvi 2000. godine.\nRade Marković: Nisam učestvovao u otmici Stambolića\nBeograd -- U Specijalnom sudu u Beogradu u sredu nastavljeno je suđenje optuženima za ubistvo Ivana Stambolića i pokušaj ubistva Vuka Draškovića u Budvi. Pretres počeo je svedočenjem bivšeg načelnika službe Državne bezbednosti, Radomira Markovića, koga optužnica tereti da je pomagao pripadnicima ...\nKo je ubio Stambolića?\nBlic - 23.02.2004\nSuđenje za ubistvo Ivana Stambolića, bivšeg predsednika Predsedništva Srbije, i za atentat u Budvi na Vuka Draškovića, predsednika SPO, počinje danas u Specijalnom sudu u Beogradu, bez Slobodana Miloševića koji je označen kao naručilac ubistva.\nPrekinuto suđenje za ubistvo Stambolića\nBeograd -- Suđenje optuženima za ubistvo Ivana Stambolića i pokušaj atentata na Vuka Draškovića u Budvi pred specijalnim sudom u Beogradu prekinuto je u ponedeljak na samom početku. Do prekida je došlo zbog zahteva jednog od optuženih, Nenada Ilića, za izuzeće sudije Dragoljuba Albijanića i ...


Vaskrs, pobeda Boga živoga - značenje i običaji\nglaszapadnesrbije.rs Друштво Традиција Коментари\nNajznačajniji i najradosniji hrišćanski praznik, pored Božića, koji slave svi hrišćani, bez obzira kojoj crkvi ili denominaciji pripadali, je Vaskrs, a ove godine obeležiće se 20. aprila.\nNajznačajniji i najradosniji hrišćanski praznik, pored Božića, koji slave svi hrišćani, bez obzira kojoj crkvi ili denominaciji pripadali, je Vaskrs, a ove godine obeležiće se 20. aprila. „To je praznik nad praznicima, obeležava se povodom dana vaskrsnuća Isusa Hrista. Prethodi mu sedmonedeljni post, a svaka sedmica tog posta ima naziv“, objašnjava etnolog Narodnog muzeja u Čačku, Snežana Ašanin.\nTako se poslednja sedmica posta naziva strasna, u kojoj se obeležavaju Hristovo stradanje, kome je prethodila tajna večera, a potom i raspeće na Veliki petak, koji predstavlja najtužniji hrišćanski praznik, zbog žalosti za pogubljenim Isusom.\nAšanin ističe da Hristovo vaskrsenje u nedelju predstavlja dokaz da se život rađa posle smrti, čime je razuverio sve nevernike, i dokazao im da postoji svevišnji Gospod koji odlučuje o sudbinama i životima svih ljudi.\n„Vaskrs je pokretan praznik jer je povezan sa mesečevim menama, i može varirati i po mesec dana. Povodom ovog praznika farbaju se jaja, jer se veruje da je jaje koje je Bogorodica donela na Hristov grob postalo crveno, pošto su nevernici smatrali da će on oživeti ukoliko jaje pocrveni. Zato se ona mahom farbaju tom bojom, naročito prvo, koje ima veliki značaj u našoj kulturi, ono čuva dom i porodicu do naredne godine, tj Vaskrsa“, kaže Ašaninova.\nPrema njenim rečima, vremenom su uvedene i druge boje, a pored farbanja, koje je datira od davnina, radi se i šaranje, ali je ono novijeg porekla i seže dva ili tri veka u prošlost. Na jajima se mogu naći mahom hrišćanski simboli, ali i sve što ljudi smatraju da je prikladno i predstavlja ono što žele da se dogodi u budućnosti, kako bi se želje ostvarile snagom praznika.\nOna navodi da je sada rasprostranjeno uverenje da se jaja moraju ofarbati na Veliki petak, ali postoje i mišljenja da to ne treba raditi tog, najtužnijeg dana, kada se ni vatra ne pali, pa se jaje ne može skuvati i obojiti. „Važno je da se to uradi do Vaskrsa, koji pada u prolećne mesece kada se bude priroda i vegetacija, što praznik, prema verovanju, podstiče, u čemu se ogleda isprepletanost hrišćanskih i paganskih simbola“, dodaje etnolog.\nKako kaže, postoji verovanje da se jaja ne smeju bacati već da se moraju vratiti prirodi iz koje su uzeta, pa se ona tako ostavljaju u voćnjacima, baštama i njivama, kako bi podstakla plodnost.\nVaskrs je praznik radosti, ljubavi i sloge, tog dana se čitava porodica okuplja kao znak jedinstva ne samo nje, već i čitavog hrišćanskog sveta.\nIako post prethodi Vaskrsu, Veliki petak je dan najstrožeg podvizavanja za vernike, koji je posebno važan, a post se prekida na dan Hristovog vaskrsenja. „Ukućani bi se ritualno omrsili vakršnjim jajetom, kucali bi se odmah po buđenju i potom jeli. Iz jajeta nastaje novi život, pa se smatralo da će tako u narednom periodu napredovati život i zdravlje. Trpeza je svečana, bogata, mesi se vaskršnji hleb u čije središte se stavlja crveno jaje, kako bi se njegova snaga prenela i na rod na njivama, odnosno na žito i brašno“, ističe Ašanin.\nKao što se za Božić tradicionalno sprema prase, tako se za Vaskrs priprema jagnje. Za razliku od dana Hristovog rođenja koji obiluje običajima paganskog porekla, za Vaskrs su mahom vezani hrišćanski simboli i rituali, koji slave život posle smrti, pa je sve čvrsto vezano za to značenje i simboliku.


Djurić: Izjava Rame neće skrenuti Beograd sa puta stabilnosti - Televizija K3\nDjurić: Izjava Rame neće skrenuti Beograd sa puta stabilnosti\nDirektor Kancelarije Vlade Srbije za Kosovo i Metohiju Marko Đurić rekao je da izjava albanskog premijera Edija Rame o nezavisnosti Kosova neće skrenuti Srbiju sa puta reformi i stabilnosti u regionu.\nĐurić je istakao da je Ramina izjava “njegova lična karta”, te da spada u domen izjava čiji je cilj da provociraju.\n“Ovo je jedna mala crta, a uspesi spoljne politike Srbije su vanserijski”, rekao je Đurić za Radio-televiziju Srbije.\nOn je dodao da predstavnici Albanije nisu iskoristili iskreno pruženu ruku Srbije da se odnosi između Srba i Albanaca normalizuju. “To i posle ove posete, koja nije donela pozitivne rezultate, ostaje naš cilj”, naveo je Đurić.\nGovoreći o ekonomiji u Srbiji, Đurić je naveo da se već u 2016. godini može očekivati zdrava ekonomija u kojoj Srbija troši onoliko koliko proizvede i zaradi, i ekonomija sa stabilnim rastom.\nOn je dodao da se očekuje da rukovodioci javnih preduzeća do januara znatne sume novca vrate u državni budžet, a da će u 2015. biti završen proces fiskalne konsolidacije.\nĐurić je podsjetio da je premijer Srbije Aleksandar Vučić poslao jasnu poruku da će se rezultat direktora javnih preduzeća mjeriti spram toga koliko novca vrate u državni budžet i da im opstanak na tim funkcijama i karijere zavise od toga koliko se domaćinski odnose prema državi.\nĐurić je rekao i da su razgovori sa Međunarodnim monetarnim fondom za Srbiju važni i da investitori prepoznaju da je Srbija na kursu fiskalne konsolidacije.


POLITIČKI PRITISCI DESTRUKTIVNI PO DEMOKRATIJU | SRNA\nSpecijalni servisi 08/03/2020\nPOLITIČKI PRITISCI DESTRUKTIVNI PO DEMOKRATIJU\nPolitički pritisci na pravosuđe djeluju destruktivno na ukupne demokratske odnose u BiH... Neusvajanje Revidirane strategije za procesuiranje predmeta ratnih zločina u BiH moglo bi da dovede do onemogućavanja procesuiranja predmeta ratnih zločina jer mnogi svjedoci umiru pa će mnogi ratni zločinci ostati nekažnjeni... Prijedlog zakona o prestanku mandata VSTS-a u sadašnjem sastavu je brutalan pritisak politike i suprotan je svim evropskim standardima, ističe Tegeltija.\nSARAJEVO, 8. MARTA /SRNA/ - Predsjednik Visokog sudskog i tužilačkog savjeta /VSTS/ BiH Milan Tegeltija upozorio je da je neprimjeren politički pritisak na pravosuđe destruktivan po ukupne demokratske odnose u BiH.\n"Rukovodeći se tezom da dovoljno puta ponovljena laž postaje istina oni koji fabrikuju tu laž pokušavaju da stvore alibi za preuzimanje kontrole nad pravosudnim sistemom", tvrdi Tegeltija u intervjuu Srni.\nPRIJEDLOG ZAKONA O PRESTANKU MANDATA VSTS - NAJOČITI PRIMJER PRITISKA\nTegeltija je ocijenio da je Prijedlog zakona o prestanku mandata VSTS-a BiH u sadašnjem sastavu, koji je usvojen u Predstavničkom domu parlamenta BiH, do sada "najeklatantniji, najočitiji, brutalan, demokratskom društvu i principu podjele vlasti potpuno suprotan pritisak politike i političara na pravosudni sistem".\n"Zamislite političar Dragan Mektić, protiv kojeg je potvrđena optužnica za korupciju i kojeg očekuje suđenje, predlaže, a Predstavnički dom usvaja smjenu članova najvišeg pravosudnog tijela u BiH. Pa kakva je to poruka sudijama i tužiocima koji postupaju u predmetu u kojem je optužen taj političar ili bilo koji drugi političar za korupciju", pita Tegeltija.\nOn ističe da je, čak i kada se to zanemari, taj zakon potpuno suprotan svim evropskim standardima iz oblasti pravosuđa, podsjetivši da je zbog sličnog poteza Poljska izbačena iz Evropske mreže sudskih savjeta i ima ogroman problem sa Evropskom komisijom.\n"Evo ja upućujem sve da od Brisela ili Delegacije EU u BiH zatraže mišljenje o kompatibilnosti ovakvog zakona sa standardima EU, kojoj BiH teži", rekao je Tegeltija.\nZBOG NEUSVAJANjA REVIDIRANE STRATEGIJE MNOGI BI MOGLI OSTATI NEKAŽNjENI\nKomentarišući činjenicu da BiH već gotovo dvije godine nije usvojila Revidiranu strategiju za procesuiranje predmeta ratnih zločina, Tegeltija ističe da je to neopisiv apsurd i izražava bojazan da se iza toga krije želja da se odugovlačenjem onemogući procesuiranje predmeta ratnih zločina.\n"U konačnici, zbog smrti osumnjičenih i svjedoka biće nemoguće okončati sve te predmete, te će mnogi ratni zločini ostati neprocesuirani i nekažnjeni", upozorio je Tegeltija.\nNa konstataciju da se u BiH već godinama za predmete ratnih zločina jednima sudi po Krivičnom zakonu BiH, a drugima po Krivičnom zakonu nekadašnje Jugoslavije, što ukazuje na to da u BiH nisu svi jednaki pred zakonom, Tegeltija kaže da povodom tog pitanja postoji odgovarajuća odluka Evropskog suda za ljudska prava koja jasno ističe zabranu retroaktivnosti.\n"Ta odluka se mora poštovati", kategoričan je Tegeltija.\nPRAVOSUDNI SISTEM BiH SUOČEN SA PROBLEMIMA KOJIH NEMA U DRUGIM ZEMLJAMA\nNa pitanje da li je uspjela reforma pravosudnog sistema u BiH i pokušaj da se on učini efikasnijim, Tegeltija je napomenuo da je pravosudni sistem u BiH posljedica ustavne strukture BiH i da je kao takav veoma složen i suočen sa brojnim problemima koje nemaju neke druge zemlje.\nOn je ocijenio da su postignuti izuzetno dobri rezultati u mnogim oblastima, kao što je smanjenje broja neriješenih predmeta na sudovima i tužilaštvima, značajno skraćenje roka trajanja postupaka, mada, kako kaže, i tu postoji prostora za dodatno poboljšanja stanja.\n"U nekim oblastima, kao što je borba protiv korupcije, rezultati nisu zadovoljavajući. Problem je i to što se dobri rezultati jednostavno ne vide od ovih loših u oblasti procesuiranja korupcije jer je na tome fokus javnosti, pa se površno stiče utisak da u pravosuđu ništa ne valja, a to je daleko od istine", rekao je Tegeltija.\nOsvrćući se na činjenicu da je posljednjih godina i on lično, kao i neke njegove kolege izložen stalnim pritiscima pojedinih političkih zvaničnika koji traže njihove smjene i ostavke, Tegeltija kaže da je tu "stvar vrlo jednostavna i jasna".\n"U meni vide personifikaciju pravosudnog sistema na koji nemaju uticaj i to žele da promijene, pri tome se služeći poznatim metodama diskvalifikacije, diskreditacije, spinovanja, etiketiranja koji se učestalo ponavljaju kroz medije koje kontrolišu. Na taj način pokušavaju da ostvare svoj cilj i stvaraju opštu klimu u kojoj je jedino rješenje 'skloniti Tegeltiju' i onda će 'procvjetati ruže", rekao je predsjednik VSTS-a.\nKomentarišući ocjene pojedinih političara iz opozicionih stranaka u Republici Srpskoj da je pravosuđe u Srpskoj pod kontrolom srpskog člana Predsjedništva BiH Milorada Dodika, a istovremeno se hvale sudskim presudama sudova u Srpskoj onda kada presuđuju u njihovu korist, Tegeltija kaže da je to samo po sebi oksimoron /apsurd/.\n"Kada pojedini političari, nevladine organizacije ili grupe građana koje tvrde da je pravosuđe pod političkim uticajem dobiju presude sudova u svoju korist, tada se na sav glas njima javno hvale i dokazuju kako je nezavisni sud potvrdio da su u pravu", podsjeća Tegeltija.\nOn dodaje da tada nema primjedbi na nezavisnost pravosuđa, da tada pravosuđe nije problem ili je to, u najboljem slučaju, dokaz da u pravosuđu ima "pojedinih časnih sudija".\n"Ako je to pravosuđe pod političkim uticajem, zar ne bi bilo logično da presuđuje konstantno protiv pojedinaca, grupa ili nevladinih organizacija koji su 'oponenti vlasti'. Primjera za ovakve duple standarde je bezbroj", napominje Tegeltija i zaključuje da to samo govori o besmislenosti svih tih optužbi.


Ginekologija - privatna ordinacija La Sante - zdravstveni centar\nPre svega želimo da Vam čestitamo, jer ste kao žena nosilac najveće ćelije koja postoji u ljudskoj vrsti - jajne ćelije! Kao grana medicine, ginekologija se bavi proučavanjem ženskog reproduktivnog sistema.\nPošto znamo da ste rođeni sa milion ovih veoma važnih ćelija, očuvanje Vašeg reproduktivnog sistema je naš najviši prioritet. Naš tim stručnjaka će se u potpunosti posvetiti Vašim potrebama bilo da se radi o rutinskom pregledu ili o lečenju određenih tegoba.\nGinekološki pregled spada u redovne medicinske preglede koje treba obavljati barem dva puta godišnje i redovni ginekološki pregledi su jedna od najvažnijih stvari koju možete učiniti za sebe s obzirom da se rak dojke i rak grlića materice i dalje smatraju vodećim uzrocima smrti kod žena. Ove pojave se naravno mogu prevenirati, i lečiti odgovarajućim terapeutskim metodama ako se dijagnostikuju u ranom stadijumu.\nPrvu posetu ginekologu treba obaviti između 13. i 15. godine života, a godišnji pregled karlice i dojke treba praktikovati od 19. godine.\nPozovite nas i zakažite pregled kod ginekologa\nPregled specijaliste ginekologije\nUzimanje vaginalnih briseva


Koštunica vodi neznatno ispred Labusa - 2002-09-05\nPostoje veliki izgledi da predsednièki izbori u Srbiji ne uspeju – i zbog toga su izbori i raspisani u septembru da bi do decembra bilo vremena za još jedan izborni krug – izjavio je premijer Srbije Zoran Ðinðiæ u intervjuu beogradskoj agenciji Beta – ocenjujuæi da takav rasplet dogaðaja nije dobar za imidž zemlje.\nKako je izjavio predsednik srpske vlade Kosovski Albanci æe uæi u biraèke spiskove – jer bi u suprotnom to bio znak da se Srbija odrièe Kosova. Upravo to je pitanje o kome se poslednjih dana ovori u Beogradu, a deo od-govora stigao je danas sa juga Srbije – odakle su predstavnici Partije za demokratsko ujedinjenje Albanaca i Pokreta za demokratski prosperitet po-ruèili da æe bojkotovati predsednièke izbore.\nPartija za demokratsko delovanje, Rize Halimija, saopštila je da æe stav o tom pitanju izneti za nekoliko dana. Ipak, posle posete Bujanovcu, šef koordinacionog tela za jug Srbije Nebojša Èoviæ je izjavio da Albanci nemaju ni jedan razlog za bojkot. Biraèka mesta æe biti otvorena, što je po reèima Èoviæa, veliki napredak – a na graðanima je da odluèe hoæe li izaæi na izbore ili ne.\nA istraživanja javnog mnenja agencije Stratidžik marketing pokazuju da Vojislav Koštunica vodi ispred ostalih kandidata sa 25 odsto podrške graðana. Odmah za njim je Miroljub Labus sa 24 odsto, dok je na treæem mestu kandidat Srpske radikalne stranke Vojislav Šešelj, èiji je rejting u stalnom porastu i trenutno stoji na 13 odsto podrške biraèa.\nObilazeæi u predizbornoj kampanji Sombor, predsednièki kandidat Srpskog pokreta obnove Vuk Draškoviæ poruèio je Vojvoðanima da æe se zalagati za autonomiju severne pokrajine – ali bez himne i grba jer se, po njegovim reèima, državni suverenitet Srbije na teritoriji Vojvodine nièim ne može dovesti u pitanje.\nKandidaturu je danas predao i kandidat SPS-a Velimir Bata Živojinoviæ, dok je Ekspertski forum saopštio da je veæ sakupljeno 10 hiljada potpisa za kandidaturu Milana Paniæa.\nOd ostalih vesti iz zemlje najvažnija je da visoki predstavnik Evropske unije Havijer Solana stiže u Beograd i da æe sutra razgovarati sa najvišim predstavnicima Jugoslavije, Srbije i Crne Gore kako bi dao novi podstrek što bržem usvajanju Ustavne povelje nove državne zajednice.\nIzvori iz Brisela potvrdili su da Solana ne donosi gotovo rešenje, dok u zemlji vlada uverenje da bi povelja mogla biti gotova za nekoliko dana. Sednica Ustavne komisije još nije zakazana, a po reèima njenog kopredsednika Dragoljuba Miæunoviæa, moguæe je da zasedanje bude održano naredne nedelje. Najsporniji je i dalje naèin izbora poslanika u buduæi parlament državne zajednice Srbije i Crne Gore.


Kulturni centar „Laza Kostić“ Sombor, osnovan Odlukom Skupštine opštine Sombor 28. 11. 1995. g. i ove godine obeležava datum svog osnivanja. U cilju očuvanja zdravlja i bezbednosti naših sugrađana, svečanost povodom obeležavanja Dana Kulturnog centra, tokom koje se osvrćemo na manifestacije koje smo realizovali u tekućoj godini i tokom koje se dodeljuju posebna priznanja zaposlenima, saradnicima, partnerima organizacijama, biće upriličena elektronskim putem, bez prisustva publike i zvanica.\nObraćanje direktorice Kulturnog centra, Vesne Šašić, biće dostupno na našoj zvaničnoj Facebook stranici, Instagram profilu i Youtube kanalu, putem prenosa uživo, u petak, 27. 11. 2020. godine u 11 časova.\nPovodom obeležavanja Dana Kulturnog centra predstavićemo vam izložbu "Kulturni centar u 2020. godini", kojom ćemo vas podsetiti na atmosferu sa najznačajnijih manifestacija koje smo organizovali tokom poslednjih 11 meseci. Izložba će biti postavljena na našem sajtu i društvenim mrežama u subotu, 28. novembra u 11 časova. Istu izložbu bićete u prilici da pogledate u našoj Maloj galeriji od 22. decembra.\nTim Kulturnog centra je vrednim i posvećenim radom nastojao da opravda poverenje Grada Sombora. Izložbe u Galeriji Kulturnog centra “Laza Kostić” Sombor ubrajaju se u najuspešnije u regionu tokom 2020. godine. Bili smo u prilici da vam prikažemo ostvarenja istaknutih umetnika iz regiona, ali i proslavljenih imena sa savremene srpske likovne scene – Miloša Šobajića i Vladimira Dunjića. U ovo neizvesno vreme, uspešno smo realizovali veći deo planiranih programa, osmislili i organizovali nove programe i prilagodili ih postojećoj situacij, nastojeći da ponudimo kvalitetne sadržaje na našim društvenim mrežama i na taj način bar donekle ulepšamo prethodni period.\nOvu godinu je obeležilo i bijenale “Likovna jesen 2020” na kome su predstavljeni neki od najznačajnijih savremenih slikara iz Srbije i Crne Gore, a tradicionalno je upriličena i izložba street art-a kao prateći program ove prestižne manifestacije.\nTrudili smo se da odgovorimo na kulturalne potrebe svih generacija dragih sugrađana i gostiju grada Sombora. Novina su izložbe na otvorenom, prvenstveno “Znamenite žene somborske” i “Sombor – večno zeleni grad”, koje su pobrale vaše najlepše kritike.\nPotrudili smo se da produkcijski zahtevne manifestacije preselimo iz grada u manja mesta opštine Sombor, kao i da realizujemo programe koje smo osmislili za naseljena mesta koja pripadaju teritoriji Grada Sombora.\nNaročito želimo da istaknemo da je našu glavnu viziju predstavljala rekonstrukcija Velike sale, nešto na šta su Somborci čekali duže od decenije. Sa ciljem da Sombor dobije novi, savremeni, multifunkcionalni prostor koji će uvećati obim i raznovrsnost programa za sve generacije, istrajali smo u ovom zadatku i tokom najtežih meseci. Zahvaljujući svesrdnoj podršci Gradske uprave Sombora, naša vizija je ostvarena i 16. juna svečano je otvorena Velika sala. Koliko je Velika sala značajna za razvoj kulture u Somboru najbolje potvrđuje to da je Projekat izrade projektne dokumentacije za digitalni bioskop Kulturnog centra podržan je od strane Konkursne komisije Filmskog centra Srbije za dodelu sredstava po Konkursu za finansiranje i sufinansiranje projekata u kinematografiji za 2020. godinu u kategoriji: preddigitlizacija i digitalizacija bioskopa.\nNačinjen je prvi značajan korak ka izgradnji digitalnog bioskopa u Velikoj sali Kulturnog centra. Na ovaj način Grad Sombor i Kulturni centar biće u mogućnosti da određuju repertoar filmova i dinamiku prikazivanja, a ostvareni prihodi biće upotrebljeni za unapredjenje kulturne ponude Sombora.\nSa zadovoljstvom osmišljavamo sadržaje koje ćemo vam ponuditi u 2021. godini i unapred se radujemo novim zajedničkim druženjima.\nHvala vam i dobro došli!


Tefal NE5428 mašina za meso cena, cene Srbija, prodaja Beograd Novi Sad Niš\nTefal NE5428 mašina za meso cene\nEPonuda nije internet prodavnica već Vam omogućava da brzo i lako nađete Tefal NE5428 mašina za meso po najjeftinijoj ceni. Naš cilj je da kupci budu što bolje informisani o ponudi Tefal mašina za meso NE5428 na tržištu Srbije. Vrlo lako nalazite željeni proizvod za kategoriju Mašine za meso cene, ne morate da lutate od sajta do sajta za Tefal Mašine za meso, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tefal NE5428 mašina za meso sa PRODAVCEM. EPonuda ne može da garantuje potpunu tačnost specifikacije i slika za Tefal NE5428 mašina za meso. Pre kupovine, podatke za Tefal mašina za meso NE5428 proverite na sajtu PROIZVOĐAČA.


Niška televizija » Zajednička promocija zdravlja (VIDEO)\nZajednička promocija zdravlja (VIDEO)\nObjavljeno 27.06.2014. 16:28\nPredstavnici niškog Instituta za javno zdravlje potpisali su protokol sa tridesetak institucija, ustanova i organizacija jugoistočne Srbije o saradnji u oblasti promocije zdravlja. Ovime se, zapravo, samo formalizuje njihova postojeća višegodišnja saradnja.\n“Zdravlje je najvažnije“ nije tek fraza, već poruka koje se moramo čvrsto držati i to od najmlađih dana, kažu u Institutu za javno zdravlje.\nProtokol o saradnji na polju promocije zdravlja niški Institut za javno zdravlje potpisao je sa oko 30 institucija sa kojima je već ostvario saradnju u ovoj oblasti. Sada je na red došla i njena verifikacija.\nOvo je tek početak formalne saradnje, jer Institut za javno zdravlje planira da potpiše slične protokole sa još oko 70 institucija i organizacija sa područja jugoistočne Srbije.


✔ Postoje li posebne ponude za letove iz Afganistana za Dansku na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Dansku?\n✔ Ako rezerviram let iz Afganistana za Dansku, mogu li rezervirati ujedno i smještaj?\n✔ Koje avio-kompanije nude letove iz Afganistana za Dansku?\nBudite sigurni, da na eSky.ba ponuda letova iz Afganistana za Dansku uključuje ne samo niskotarifne avio-kompanije, već i one koje su specijalizirane za visoki standard.


Sombor - U planu izgradnja poljoprivrednog kompleksa na 1.100 hektara - Bolja Zemlja\nSombor – U planu izgradnja poljoprivrednog kompleksa na 1.100 hektara\nU okolini Sombora planira se izgradnja poljoprivrednog kompleksa koji će se prostirati na 1.100 hektara.\nU zgradi gradske uprave Sombora javni uvid trajaće do 7. februara. Planirano je da se kompleks gradi severno od Sombora, a imaće salaše, farme, ribnjake, hladnjače, silose, biogasna postrojenja, solarne elektrane, vetroparkove…\nU dokumentu se navodi da se do područja se stiže preko lokalnog puta koji povezuje mesta Stanišić i Aleksa Šantić. Na tom području preovlađuje poljoprivredno zemljište ispresecano atarskim putevima i melioracionim kanalom.\nKako je predviđeno poljoprivredno zemljište biće podeljeno na dve oblasti. Na jednom delu planirana je izgradnja ribnjaka, farmi, staklenika i plastenika, hladnjača, magacina, ambara, koševa, silosa sa sušarama, koševi, ambari, ostava i slično. U planu je i izgradnja objekata za korišćenje obnovljivih izvora energije – biogasna postrojenja, solarne elektrane, vetroparkovi.\nDok je za drugu oblast predviđena izgradnja salaša, voćarsko-vinogradarskih objekata i objekata za eksploataciju mineralnih sirovina.\nPlanom je predviđeno da lokalni put Stanišić – Aleksa Šantić pređe u rang opštinskog puta, a atarski putevi koji će voditi do objekata, koji će biti izgrađeni, biće prošireni i asfaltirani.\nPrethodni tekstNovi trendovi: Poljoprivreda je već online!\nSledeći tekstLek i hrana – Milka godinama gaji egzotičnu gorku dinju, a evo šta ovo povrće čini posebnim


Leks specijalis o švajcarcima stupa na snagu, dužnicima rok od 30 dana za odluku | Info centrala\nNaslovna Društvo Leks specijalis o švajcarcima stupa na snagu, dužnicima rok od 30 dana...\nLeks specijalis o švajcarcima stupa na snagu, dužnicima rok od 30 dana za odluku\nLeks specijalis o konverziji stambenih kredita indeksiranih u švajcarskim francima danas stupa na snagu, a dužnicima je ponuđen rok za odluku o prelasku na evro 30 dana od prijema pošiljke, pišu Večernje novosti.\nBanke dužnicima treba da dostave predlog konverzije kredita iz franaka u evro, uz otpis glavnice od 38 odsto i novu kamatnu stopu, važeću na dan 31. marta ove godine. Onog trenutka kada dobije preporučeno pismo iz banke, dužniku počinje da teče rok od 30 dana da na tu ponudu odgovori da li je za konverziju ili ne.\nAdvokat Jelena Pavlović, članica Upravnog odbora Udruženja CHF, koja je učestvovala u pregovorima sa bankama o načinu rešavanja ovog problema, upozorava da i sami dužnici treba da obrate pažnju i ne propuste predviđene rokove. I to ne zato što se sa bankom ne mogu i kasnije dogovoriti, već zato što bi to moglo da im donese određene troškove, navode Novosti.\n„Svako ko ima kredit indeksiran u švajcarskim francima treba da se interesuje da ne propusti rok predviđen leks specijalisom, imajući u vidu da je zakon predvideo poreske olakšice, kao i da dužnici ne snose troškove konverzije“, objasnila je Pavlović.\nOna je ukazala da je tim propisom predviđeno da se ne plaćaju ni troškovi notara, ni katastra. Uz to, svaki otpis bilo kolikog dela duga smatra se, prema poreskim propisima – ostvarenim prihodom gradjana. To znači da bi na otpisani deo glavnice zaduženi u „švajcarcima“ trebalo da plate i porez. Međutim, leks specijalisom je predviđeno da ovakav otpis neće biti tretiran kao prihod i da na njega neće biti obračunavan porez.\n„S obzirom na to da se zakon odnosi samo na dužnike u otplati kredita vezanih za franak, građani koji su već konvertovali svoj dug u evro po nekom od ranijih modela (znatno nepovoljnijih), nisu obuhvaćeni ovim propisom. Međutim, i oni mogu da pokušaju da se dogovore sa bankama“, pišu Novosti.\n„One banke koje razumeju da je dobro da izađu u susret dužnicima koji su već konvertovali svoje kredite to će učiniti, a one koje ne razumeju moraće na kraju sve to da plate preko suda. To je stvar njihove procene koja je do sada, smatram, bila veoma loša“, navela je Jelena Pavlović.\nPrethodni tekstSvilajnac u sredu bez struje\nSledeći tekstDeo Jagodine bez vode do 19 sati


Remi Barnlija i Evertona, Siti siguran protiv Fulama (VIDEO) - SPORTSKI ŽURNAL\nMančester Siti je poveo golom Rahima Sterlinga u petom minutu, a konačan rezultat utakmice postavio je Kevin de Brujne iz penala u 26. minutu\nFudbaleri Barnlija i Evertona odigrali su nerešeno 1:1, u utakmici 11. kola Premijer lige.\nBarnli je poveo već u trećem minutu golom Robija Brejdija, a izjednačenje i bod Evertonu doneo je Dominik Kalvert-Luin u sudijskoj nadoknadi vremena u prvom poluvremenu.\nEkipa Evertona je sada osma na tabeli Premijer lige sa 17 bodova, dok je Barnli pretposlednji sa šest osvojenih bodova.\nFudbaleri Evertona u narednom kolu dočekuju Čelsi, a Barnli će u goste Arsenalu.\nFudbaleri Mančester sitija pobedili su na domaćem terenu ekipu Fulama sa 2:0. Siti je poveo golom Rahima Sterlinga u petom minutu, a konačan rezultat utakmice postavio je Kevin de Brujne iz penala u 26. minutu.\nSiti je posle pobede došao do četvrtog mesta na tabeli Premijer lige sa 18 osovjenih bodova, dok je Fulam na 17. poziciji sa sedam bodova. Aleksandar Mitrović meč je odgledao sa klupe gostiju.\nSemafor 11. kola Premijer lige:\nBarnli – Everton 1:1 (Brejdi 3 – Kalvert-Luin 45+3)\nMančester siti – Fulam 2:0 (Sterling 5, De Brujne 26)\nVest Hem – Mančester junajted 1:3 (Souček 38 – Pogba 65, Grinvud 68, Raford 78)\nČelzi – Lids 3:1 (Žiru 27, Zuma 61, Pulišić 90+4 – Bamford 4)\n13,00: VBA – Kristal palas\n15,15: Šefild junajted – Lester\n17,30: Totenhem – Arsenal\n20,15: Liverpul – Vulverhempton\n21,00: Brajton – Sautempton\nNJukasl – Aston Vila


Audi: "Kralj endurans trka" Audi: “Kralj endurans trka” – MOTOR blog\nAudi posade i automobili koji su tokom protekle sezone pobeđivali na najznačajnijim endurans trkama širom sveta će se naći na istom mestu, kako bi se obeležio odličan kraj sezone kada je ovaj tip automobilskih trka u pitanju.\nČetiri Audi R8 LMS i jedan su automobili koji su na stazama širom sveta osvojili pobede. Ovih pR18 e-tron quattroet posada su prevalile 17.767,868km vozeći u Australiji (staza Bathurst), Francuskoj (Le Man), Nemačka (Nirnburgring) i u Belgiji (staze Spa Frankoršamp i Zolder).\nPored ovih značajnih rezultata, zabeležene su još četiri pobede u Svetskom Endurans Šampionatu (WEC), kao i šampionske titule u ovom takmičenju u kategoriji konstruktora i vozača.\nFokus ka naprednoj tehnologiji je omogućio da se postigne odgovarajuća kombinacija visokih performansi i maksimalne efikasnosti.\nR18 e-tron quattro, Le Man prototip, koristi inovativni hibridni pogon koji kombinuje dizel pogonski agregat sa električnim pogonom. Rezultati koje su postigle posade vozeći ovaj automobil su:\n– Jedanaesta pobeda za Audi na 24 časa Le Mana,\n– Prva pobeda hibridnog automobila na Le Manu,\n– Prva pobeda u Svetskom Endurans Šampionatu,\n– Redukovana potrošnja goriva za oko 10% u odnosu na prethodnika (R18 TDI)\nTakođe treba istaći i da je R18 e-tron quattro završio sezonu bez odustajanja.\nAudi R8 LMS trkački automobil demonstrira Audi moto u potpunosti: “Vorsprung durch Technik”. Verzija ultra je predstavljena za sezonu 2012, a nudi manju težinu, veću brzinu i efikasnost u odnosu na prethodnu evoluciju automobila. Istovremeno, zadržana je snažna veza sa serijskim automobilom, tako da GT3 trkačka varijanta ima više nego 50% komponenti identičnih sa serijskim modelom dostupnom u prodajnim salonima.\nPobede R8 LMS posada u 2012:\n– 12 časova Bathursta, R8 LMS, Christer Jöns/Christopher Mies/Darryl O’Young\n– 24 časa Nirnbergringa, R8 LMS ultra, Marc Basseng/Christopher Haase/Frank Stippler/Markus Winkelhock\n– 24 časa Spa, R8 LMS ultra, Andrea Piccini/René Rast/Frank Stippler\n– 24 časa Zoldera, R8 LMS ultra, Marco Bonanomi/Anthony Kumpen/Edward Sandström/Laurens Vanthoor\nAudi: “Kralj endurans trka” was last modified: December 4th, 2012 by Goran Aničić\nAudiAudi R8Audi R8 LMSLMSR18 e-tron quattro


Ruska vojska uništila još pet dronova iznad Hmejmima - 13.08.2018, Sputnik Srbija\nRuska vojska uništila još pet dronova iznad Hmejmima\nRuska vojska je uništila pet bespilotnih letelica terorista koje su se približavale avio-bazi u Hmejmimu u Siriji, povređenih i materijalne štete nema... 13.08.2018, Sputnik Srbija\n© Sputnik / Dmitry VinogradovLansirni protivraketni sistem S-400 u vojnoj bazi Hmejmim u Siriji\nRuska vojska je uništila pet bespilotnih letelica terorista koje su se približavale avio-bazi u Hmejmimu u Siriji, povređenih i materijalne štete nema, saopštio je rukovodilac ruskog Centra za pomirenje neprijateljskih strana u Siriji Aleksej Cigankov.\n9 Avgust 2018, 21:12\n„U protekla 24 sata sredstva za kontrolu vazdušnog prostora ruske avio-baze Hmejmim i grada Alepa otkrila su pet bespilotnih letelica, koje su nelegalne oružane formacije pustile s teritorije zone deeskalacije u Idlibu. Sredstva protivvazdušne odbrane i radio-elektronske borbe uništila su vazdušne ciljeve na udaljenosti od avio-baze“, kazao je Cigankov.\nPrema njegovim rečima, niko nije povređen, a baza Hmejmim funkcioniše kao i ranije.\nCigankov je takođe rekao da su tri sirijska vojnika poginula, a da su njih osmorica ranjena u napadu terorista na položaje sirijske armije.\nU protekla 24 sata zabeleženi su napadi u brojnim naseljima u provincijama Hami i Latakiji, kao i u rubnim oblastima grada Alepa, dodao je Cigankov.


MyCity » IT dešavanja u svetu » Lenovo i Packard Bell zajedno do tržišta\nPoslao: 09 Avg 2007 21:32\nKineska kompanija "Lenovo", treći po veličini proizvodjač PC računara u svetu, počela je pregovore o kupovini holandske kompanije "Packard Bell", koja takodje važi za jednog od najvećih proizvodjača u informatičkoj industriji.\nIz "Lenova" je saopšteno da je predloženo spajanje sa Packard Bellom u cilju strateškog rasta tržišta, te da je potpisano pismo razumevanja sa nezavisnom trećom stranom u vezi predložene akvizicije.\n"Verujemo da bi predložena akvizicija stvorila dobitničku kombinaciju koja bi mogla dati snažnu tržišnu prisutnost i konkurentne prednosti, posebno na potrošackom tržištu zapadne Evrope", rekla je Andjela Li, portparol "Lenova".\nProcene eksperata su da "Packard Bell" vredi blizu 600 miliona evra. Kompanija "Lenovo" je zauzela poziciju na globalnom tržištu kada je 2005. godine kupila IBM-ovu kompaniju za proizvodnju PC-a, ali je i dalje slab igrač u Evropi. U drugom kvartalu 2007. godine "Lenovo" je ostvarilo profit od 48,6 miliona evra, što je za 5,2 miliona više nego u prvom kvartalu.


Završava se asfaltiranje Topličine ulice - juGmedia\nPovodom predstojeće kulturne manifestacije “Dani evropske baštine” i Dečje nedelje, Narodni muzej Leskovac…\nZavršava se asfaltiranje Topličine ulice\nNIŠ – Rekonstrukcija kolovoza i trotoara u jednoj od najprometnijih ulica u Nišu, Topličinoj kod Pravnog fakulteta, uprkos hladnom vremenu, odvija se po planu.\nRadove je danas obišao i Gradonačelnik Niša Darko Bulatović koji je rekao da se rokovi poštuju i da je kvalitet radova na najvišem nivou. On je istakao da će kompletna rekonstrukcija kolovoza i trotoara u ovoj ulici biti završena do kraja tekuće godine, odnosno 15 dana pre predviđenog roka.\nRadovi u Topličinoj ulici izvode se u okviru Programa uređivanja građevinskog zemljišta za 2016. godinu i njihova vrednost je 11,9 miliona dinara.\nInače, prema rečima gradonačelnika Niša Darka Bulatovića u ovom momentu radovi se izvode na 12 gradilišta, kako na gradskoj, tako i na seoskoj teritoriji. Zastoja nema bez obzira na loše vremenske prilike i izuzetno niske temperature.\nVulin: Migranti u „Divljani“ ako bude potrebe\nKasarni “Vojvoda Petar Bojović” u Leskovcu potrebni su građevinski stolar, monter centralnog grejanja – zavarivač i rukovalac parnih kotlova…


24sata.info - SDA: Vlada KS odbila osigurati 2,4 miliona za borbu protiv zagađenja zraka\nSDA: Vlada KS odbila osigurati 2,4 miliona za borbu protiv zagađenja zraka\nAutor A. A. 31. 10. 2019. • 09:32\nPosljednjih dana, javnost s razlogom izražava zabrinutost povodom stanja zagađenja vazduha u Kantonu Sarajevo. Prema podacima koje objavljuju relevantne organizacije, indeks zagađenja je izuzetno visok i zabrinjavajući.\nUnatoč dobrom vremenu, vazduh je već opasan za zdravlje građana, a postavlja se pitanje – šta tek očekivati, kada dođe do pogoršanja vremenskih prilika, tokom zime i sezone dugotrajne magle?\nVlada KS, na čelu sa premijerom Edinom Fortom, ne pokazuje ni najmanji znak interesa za rješavanje ovog pitanja, a kamoli da ponudi strateška rješenja.\nŠtaviše, tokom rasprave o budžetu KS brutalno su odbili amandman našeg Kluba, kojim smo tražili da se sredstva u stavci «Primjena plana interventnih mjera u slučajevima prekomjerne zagađenosti zraka» poveća sa 100 hiljada na 2,4 miliona KM.\nPlan interventnih mjera je usvojen u prethodnom mandatu, kada je premijer KS bio Elmedin Konaković. Nedosljedno je, u decembru kada je situacija alarmantna usvajati svake godine hitne mjere, a kada se usvaja budžet, odbijati da se osiguraju adekvatna sredstva za to.\nSa ovakvim budžetom za borbu protiv zagađenja vazduha, opet će Konakovićevo jedino rješenje biti «par-nepar» tablice i druge populističke mjere, a zdravlje građana će i ove zime biti na udaru opasnih zagađenja.\nKlub SDA obavještava javnost da je na prijedlog našeg zastupnika Mahira Devića SKS danas usvojila inicijativu da će na svakoj idućoj sjednici, kao redovna tačka dnevnog reda, biti informacija o stanju zagađenja zraka u KS, kako bi maksimalna pažnja bila posvećena ovom pitanju.


Banjalučko studentsko pozorište osvojilo publiku u Moskvi\n18:15 Muškarac koji je 47 godina bio član Iluminata otkrio je detalje\n18:05 Na koja oboljenja može ukazivati zujanje u ušima\n25. Nov 2021 133\nBanjalučko studentsko pozorište komadom "Nakon predstave" osvojilo je publiku na prestižnom Festivalu "Zlatni vitez" u Moskvi, rekao je Srni predsjednik Skupštine tog pozorišta Aleksandar Pejaković.\nPejaković je istakao da je velika čast za ovo pozorište da se ponovo nađe na međunarodnoj sceni i to diplomskom predstavom glumice Nadežde Kostić.\n"Predstava, rađena u režiji Jelene Trepetović Kostić, po tekstu Zorana Kostića, na ovom prestižnom festivalu izvanredno je primljena od poštovalaca pozorišne umjetnosti u Moskvi, ali i stručne kritike", rekao je Pejaković.\nOn je istakao da je priča o stradanju Srba i Rusa na Golom otoku, te zaboravljenim vrijednostima, kao i značaju tradicije i roditeljstva u životu svakog djeteta, navela na razmišljanje publiku svih generacija.\n"Mnogobrojna festivalska publika toplo je pozdravila pozorišne stvaraoce, a dugotrajnim aplauzima potvrdila njihovu darovitost i snažan umjetnički pečat. Veče protkano iskrenim emocijama bilo je i podsjećanje na duboke srpsko-ruske veze i prijateljstvo između srpskog i ruskog naroda", istakao je Pejaković.\nPredstava Banjalučkog studentskog pozorišta na Festivalu "Zlatni vitez" u Moskvi izvedena je sinoć.\nKristini Milutin poezija otvara najljepša vrata\nSaša Karanović: Ide prvi srpski gas\n„Jugoslavija, moja dežela“: Novaković dogovorio, Dodig otkazala, Pegan završila\nKnjiževni prvenac Branke Blagojević: "Osjenčena tišina" ne ostavlja tišinu za sobom


Selo | Pančevac - Part 2\n„Paprikijada” preživela i ovu, „varljivu” godinu\nVeć drugi put zaredom „Paprikijadu” organizuje Aktiv žena „Sosa”, a kako ove vredne dame same priznaju, „vruć krompir” ubačen im je u ruke prošle godine. Tada se ispostavilo da osnivači manifestacije – članovi lokalnog udruženja povrtara (zbog „stečaja” u kojem se duže vreme nalaze) – nisu bili u stanju da to urade. Tako je, zahvaljujući ovim ženama, sačuvana jedna od […]\n02.09.2016 ·\t0 komentara ·\tBanatski Brestovac\nIzbori za mesne skupštine u šest sela\nU nedelju, 24. aprila, od 7 do 20 sati, građani šest pančevačkih naseljenih mesta moći će da (pored republičkih i pokrajinskih poslanika, kao i gradskih odbornika) biraju svoje predstavnike u skupštinama mesnih zajednica. Reč je o Starčevu, Kačarevu, Novom Selu, Glogonju, Brestovcu i Ivanovu (poznato je da će zbog vanrednih glasanja izbori ovog puta zaobići Omoljicu, Dolovo i Jabuku). O […]\n15.04.2016 ·\t0 komentara ·\tSelo\nU nameri da podrži jedan od najkvalitetnijih festivala satire u regionu – kačarevačku „Žaoku”, Dom omladine osmislio je zanimljiv projekat sa željom da se, pre svega deci, predoče osnovne napomene o aforizmu. Glavni rezultat treba da bude što veći broj prijava na konkurs za učešće na narednom, šestom izdanju navedene manifestacije. Projekat podrazumeva i promociju nove knjige poznatog pančevačkog aforističara […]\n19.02.2016 ·\t1 komentar ·\tSelo


NOVI DŽUMBUS U SKUPŠTINI I TO U SLIKAMA: Boško unosio kamenje, a Ševarlić sad sliku sa sve ramom! A onda je Maja ustala sa mesta predsedavajućeg! Evo šta je bilo posle (FOTO-PRIČA)\nFoto: Printscreen RTS 2\nboje i od alana forda\n30.11.2018. 11:22h 30.11.2018. 12:08h\nBEOGRAD - Poslanik Miladin Ševarlić uneo je jutros umetničku sliku u salu Skupštine Srbije gde se održava sednica.\n1 / 10 Foto: Skupština Srbije\nZbog toga je lično predsednica parlamenta Maja Gojković reagovala i došla do poslanika, koji je potom napustio salu, a zatim je kritkovala obezbeđenje zbog neadekvatne reakcije.\nfoto: Pritnscreen/RTS 2\nPrethodno je Gojkovićeva odredila pauzu od dva minuta zbog polemike poslanika SDPS Rasima Ljajića Vladimira Marinkovića i Milorada Mijatovića a poslanikom Stranke pravde i pomirenja Muamera Zukorlića Jahje Fehratovića. Posle pauze, Gojkovićeva je primetila da Ševarlić drži umetnički sliku.\n"Molim obezbeđenje da radi svoj posao, ne znam šta nismo unosili u parlament, i kamenje i slike… Lepa je slika, dajte da je izložimo u holu Skupštine, nemojte ovde. Ne znam kako ste ušli u salu sa tako velikom slikom? Znam da je 'Plava grobnica', ali nemojte da pravimo od parlamenta sada i galeriju. Molim vas", rekla je Maja Gojković.\n“Ne mogu više ljudi, ne znam šta da radim… dajte to službi da izložimo u holu parlamenta. Ne vidim poslanika od vas", dodala je predsednica Skupštine.\nSkupština: Nastavak rasprave o Predlogu budžeta za 2019.\nBudžetom su predviđeni ukupni prihodi od 1.246,2 milijarde dinara i rashodi u visini od 1.269,1 milijarde dinara, što daje predviđeni deficit od 22,9 milijardi dinara, odnosno 0,4 odsto BDP. Ministar Mali rekao je da će budžet, ali i set poreskih zakona doprineti podizanju životnog standarda, privrednom rastu i intenzivnijem napretku Srbije.\nOpozicija je kritikovala Predlog budžeta za 2019.godinu, ali i to što poslanici neće imati dovoljno vremena da o njemu govore, jer je pored budžeta na dnevnom redu još oko 60 zakonskih propisa.\nTokom jučerašnje rasprave, Mali je objasnio, govoreći o izgradnji Nacionalnog stadiona, da je reč o širem konceptu pod nazivom "Siti", a koji će, prema njegovim rečima, doprineti rastu BDP i razvoju građevinske industrije kao što je to bilo sa projektom "Beograd na vodi". On je rekao i da je javni dug danas pod kontrolom, za razliku od perioda kada se, kako je rekao, vodila neodgovorna politika koja je ugrozila finansijsku stabilnost i budućnost građana Srbije. Naveo je da će javni dug do kraja godine iznositi 24,2 milijarde evra.\nOna je pozvala pripadnike obezbeđenje da uzmu sliku od Ševarlića, a potom došla do poslanika, posle čega je on napustio salu. Gojkovićeva je pozvala pripadnike MUP koji treba da vode računa o redu, da rade svoj posao ili da napuste parlament.\nRekla je da nema smisla da predsednik parlamenta pravi red u sali, a da pripadnici MUP, kada im ona kaže da oduzmu sliku, samo stoje pored poslanika i ne reaguju.\n"To su sve propusti vaše službe. Ovde se unosilo kamenje, prešli smo preko toga... i sad slika tako velikih gabarita da ne mogu da vidim poslanika. Šta je sledeće? Onda kažem oduzmite sliku, a njih dvojica stoje pored poslanika. I treba predsednik parlamenta da se blamira ovde? Ja to još nisam videla", rekla je Maja Gojković.\nPozvala je pripadnike obezbeđenja da pogledaju snimke iz francuskog parlamenta kada su poslanici krenuli ka predsedavajućem.\nCIRKUS U SKUPŠTINI, SETILI SE ALAN FORDA: Boško kaže da je vlast kao Superhik, Martinović mu poručio da je isti Gumifleks\n"Služba obezbeđenja je samo mirno stala ispred, a nije ih zvao predsednik parlamenta. Ovo je greška obezbeđenja, ne predsednika parlamenta", rekla je Gojkovićeva.\n(Kurir.rs/Tanjug/Foto: Skupština Srbije printscreen/RTS2 printscreen)\nMiladin ŠevarlićMaja Gojkovićslikaumetnička